title: Rhône-Poulenc

text: Rhône-Poulenc syntyi vuonna 1928 lyonilaisen "Société des usines chimiques du Rhône" ja pariisilaisen "Établissements Poulenc Frères" -yhtiöiden fuusiona. Poulenc-yhtiön oli perustanut 1800-luvulla pariisilainen apteekkari Étienne Poulenc, ja hänen poikansa Émilie ja Camille olivat kasvattaneet siitä merkittävän lääketehtaan.


title: Rhône-Poulenc

text: Vuonna 1950 Rhône-Poulenc onnistui syntetisoimaan klooripromatsiinin, maailman ensimmäisen antipsykootin.


title: Rhône-Poulenc

text: Vuonna 1990 Rhône-Poulenc yhdistyi lääkeyhtiö Rorerin kanssa, ja syntyi Rhône-Poulenc Rorer. Vuonna 1997 yhtiön kemianteollisuus eriytettiin Rhodia-nimiseksi yhtiöksi, jonka Solvay osti 2011.


title: Rhône-Poulenc

text: Vuonna 1999 Rhône-Poulenc ja saksalainen Hoechst yhdistyivät Aventis-nimiseksi yhtiöksi. Rhône-Poulencin maatalouskemianteollisuus myytiin vuonna 2002 Bayerille.


title: Bowe Bergdahl

text: Robert Bowdrie ”Bowe” Bergdahl (s. 28. maaliskuuta 1986 Sun Valley, Idaho) on Yhdysvaltain armeijan sotilas, jota Taliban piti panttivankinaan Afganistanissa kesäkuusta 2009 toukokuuhun 2014, jolloin Bergdahl vapautui Yhdysvaltojen vapautettua viisi Taliban-liikkeen johtajaa.


title: Erilaiset äidit

text: Erilaiset äidit on lifestyleohjelma, jossa seurataan äitien ja heidän perheidensä arkea. Ensimmäinen tuotantokausi alkoi AVA-kanavalla 9. lokakuuta 2012, Vappu Pimiän juontamana. Toinen tuotantokausi alkoi 9. syyskuuta 2013, jolloin uutena juontajana toimi Pipsa Hurmerinta.


title: Erilaiset äidit

text: Ohjelma jatkui syksyllä 2014 nimellä Erilaiset perheet.


title: Alex Pullin

text: Alex "Chumpy" Pullin (s. 20. syyskuuta 1987 Mansfield, Victoria) on australialainen lumilautailija. 185 senttimetriä pitkä ja 87 kilogrammaa painava Pullin kilpailee lumilautakrossissa ja edustaa Mount Buller -seuraa.


title: Alex Pullin

text: Pullin on osallistunut kaksiin talviolympialaisiin, vuosina 2010 ja 2014, ollen parhaimmillaan 13. vuonna 2014 Sotšissa. Noissa kisoissa hän toimi myös Australian lipunkantajana avajaisissa. MM-kilpailuihin Pullin on osallistunut seitsemän kertaa, saavuttaen kultaa vuosina 2011 ja 2013. Vuonna 2011 hänestä tuli ensimmäinen eteläiseltä pallonpuoliskolta kotoisin oleva lumilautailija, joka voittaa mitalin MM-kilpailuissa. Nuorten MM-kilpailuista Pullinilla on yksi pronssi.


title: Alex Pullin

text: Maailmancupissa Pullin on kilpaillut vuodesta 2007 alkaen. Hän on saavuttanut viisi osakilpailuvoittoa.


title: Nathan Johnstone

text: Nathan Johnstone (s. 9. helmikuuta 1990 Mona Vale, Uusi-Etelä-Wales) on australialainen lumilautailija. 173 senttimetriä pitkä ja 65 kilogrammaa painava Johnstone kilpailee pääosin half-pipessä.


title: Nathan Johnstone

text: Johnstone kilpaili vuoden 2014 talviolympialaisissa Sotšissa sijoittuen sijalle 13. MM-kilpailuihin Johnstone on osallistunut neljästi, saavuttaen kultaa vuonna 2011 ollen vasta historian toinen eteläiseltä pallonpuoliskolta kotoisin oleva lumilautailun MM-mitalisti. Nuorten MM-kilpailuista Johnstonella on yksi hopea vuodelta 2010.


title: Nathan Johnstone

text: Johnstone debytoi maailmancupissa jo vuonna 2006. Hänellä on neljä osakilpailuvoittoa.


title: Eemeli Paronen

text: Eemeli Johannes Juho Emil Paronen (31. maaliskuuta 1879 Ruovesi – 23. marraskuuta 1957 Ruovesi) oli suomalainen kirvesmies ja sosialidemokraattien kansanedustaja.


title: Eemeli Paronen

text: Parosen vanhemmat olivat torppari Herman Paronen ja Elviina Nieminen . Hän kävi kansakoulua ja oli sitten torpparina ja pienviljelijänä sekä kirvesmiehenä Ruovedellä. Paronen oli Venäjällä 1918–1920 ja hän oli 1920-luvulla vankilassa Suomessa poliittisista syistä. Paronen harjoitti 1920- ja 1930-luvulla sahaustoimintaa Ruovedellä ja hän toimi myös kirvesmiehenä ja rakennusurakoitsijana.


title: Eemeli Paronen

text: Paronen oli kansanedustajana 1914–1917 ja 1917–1919 edustaen Hämeen läänin pohjoista vaalipiiriä. Hän oli Ruoveden kunnanvaltuuston jäsenenä ja toimi myös Ruoveden kuntakokouksen esimiehenä.


title: Eemeli Paronen

text: Eemeli Paronen oli naimisissa vuodesta 1923 Elin Salomaan kanssa.


title: Oskari Väre

text: Kalle Oskari Väre (9. heinäkuuta 1884 Tammela – 3. heinäkuuta 1946 Tammela) oli suomalainen pienviljelijä ja sosialidemokraattien kansanedustaja.


title: Oskari Väre

text: Väreen vanhemmat olivat itsellinen Johan Viktor Joensuu ja Matilda Emanuelintytär. Väre oli pienviljelijänä kotikunnassaan Tammelassa.


title: Oskari Väre

text: Väre oli kansanedustajana 1919–1922 edustaen Hämeen läänin eteläistä vaalipiiriä. Hän oli Tammelan kunnanvaltuuston jäsenenä ja toimi myös Tammelan kunnallislautakunnan puhemiehenä.


title: Oskari Väre

text: Oskari Väre oli naimisissa vuodesta 1909 Alma Aliina Kauhan kanssa.


title: Tonghua

text: Tonghua (, pinyin: Tōnghuà Shì) on prefektuuritason kaupunki Kiinan Jilinin maakunnan eteläosassa. Kaupungin keskusta sijaitsee linnuntietä noin 240 kilometriä maakunnan pääkaupunki Changchunista eteläkaakkoon. Prefektuurin pinta-ala on 15 608 neliökilometriä ja väkiluku 2,32 miljoonaa (2010).


title: Tonghua

text: Kaupunki rajoittuu pohjoisessa Liaoyuanin ja Jilinin, idässä Baishanin, lännessä Dandongin, Benxin ja Fushunin prefektuuritason kaupunkeihin. Etelässä kaupunki rajoittuu Pohjois-Koreaan.


title: Tonghua

text: Piirikuntatasolla prefektuuri jaetaan 7 osaan seuraavasti (numerointi kuten oheisessa kuvassa):


title: Gabriel Luukkonen

text: Gabriel Luukkonen (22. tammikuuta 1880 Juva – 11. lokakuuta 1943 Helsinki) oli suomalainen kauppias ja sosialidemokraattien kansanedustaja.


title: Gabriel Luukkonen

text: Luukkosen vanhemmat olivat yhtiömies Gabriel Johan Luukkonen ja Albertina Hämäläinen. Luukkonen oli maanviljelijänä kotikunnassaan Juvalla vuoteen 1930 saakka ja tämän jälkeen hän oli sekatavarakauppiaana Helsingissä 1930–1943. Luukkonen oleskeli myös siirtolaisena Yhdysvalloissa.


title: Gabriel Luukkonen

text: Luukkonen oli kansanedustajana 1919–1922 edustaen Mikkelin läänin vaalipiiriä.


title: Gabriel Luukkonen

text: Gabriel Luukkonen oli naimisissa vuodesta 1932 Veera Veijalaisen kanssa.


title: Kolokol

text: Kolokol (, ”Kello”) oli Aleksandr Herzenin ja Nikolai Ogarjovin vuosina 1857–1867 julkaisema vallankumouksellinen venäläinen sanomalehti.


title: Kolokol

text: Lontoossa "Poljarnaja zvezda" -aikakauskirjan yhteen syntynyt "Kolokol" ilmestyi yhdestä neljään kertaan kuukaudessa. Sen tehtävänä oli herättää vallankumouksellista henkeä Venäjällä ja julkaista sensuurin salaamia uutisia ja asiakirjoja. Vuosina 1859–1861 "Kolokolin" painos oli 2 000–2 500 kappaletta. Kielloista huolimatta sitä luettiin paljon myös Venäjällä. Myöhemmin lehden suosio laski ja vuonna 1865 Herzen siirsi sen Geneveen. Emigranttien erimielisyydet ja Venäjän-yhteyksien heikkeneminen johtivat sen lakkaamiseen. Yritykset jatkaa lehden julkaisemista ranskan kielellä vuonna 1868 eivät johtaneet tuloksiin.


title: Baicheng

text: Baicheng (, pinyin: Báichéng Shì) on prefektuuritason kaupunki Kiinan Jilinin maakunnan luoteisosassa. Kaupungin keskusta sijaitsee linnuntietä noin 280 kilometriä maakunnan pääkaupunki Changchunista luoteeseen. Prefektuurin pinta-ala on 25 692 neliökilometriä ja väkiluku 2,03 miljoonaa (2010).


title: Baicheng

text: Kaupunki rajoittuu pohjoisessa Qiqiharin, idässä Daqingin ja Songyuanin, etelässä Tongliaon prefektuuritason kaupunkeihin, sekä lännessä Hingganin liittoon.


title: Baicheng

text: Piirikuntatasolla prefektuuri jaetaan viiteen osaan seuraavasti (numerointi kuten oheisessa kuvassa):


title: FIBA Europe Cup

text: FIBA Europe Cup on FIBA Europen ylläpitämä, vuonna 2015 perustettu kansainvälinen koripallosarja.


title: FIBA Europe Cup

text: FIBA Europe perusti kilpailun syrjäyttämään Euroleague Basketballin järjestämän ULEB Eurocupin Euroopan toiseksi korkeimpana kansainvälisenä seurajoukkuekilpailuna. Järjestö vaati alun perin jäsenliittojensa joukkueita osallistumaan kilpailuun. Kilpailu järjestettiin ensimmäisen kerran kaudella 2015–2016, jolloin mukaan ilmoittautui 56 joukkuetta. Sarjan historian ensimmäisen mestaruuden vei saksalainen Skyliners Frankfurt.


title: FIBA Europe Cup

text: Toisella kaudellaan Europe Cupin mestaruuden voitti ranskalainen Nanterre 92, joka voitti loppuotteluissa ranskalaisen Élan Chalonin.


title: Max Richter

text: Max Richter (s. 22. maaliskuuta 1966) on Saksassa syntynyt brittiläinen säveltäjä, jota on kuvailtu yhdeksi sukupolvensa merkittävimmistä säveltäjistä. Hän yhdistää musiikissaan klassisia, elektronisia ja rock-vaikutteita.


title: Max Richter

text: Richter syntyi Saksassa ja kasvoi Britanniassa. Hän opiskeli pianonsoittoa ja säveltämistä Edinburghin yliopistossa, Lontoon Royal Academy of Music -korkeakoulussa sekä Luciano Berion opissa. Opintojensa jälkeen hän perusti menestyksekkään kuuden pianistin klassisen musiikin yhtyeen Piano Circuksen, joka soitti muun muassa Terry Rileyn, Steve Reichin, Philip Glassin ja Arvo Pärtin musiikkia.


title: Max Richter

text: 1990-luvun puolenvälin jälkeen Richter aloitti yhteistyön Future Sound of London -yhtyeen kanssa, ja toimi muun muassa pianonsoittajana ja lauluntekijänä yhtyeen albumeilla "Dead Cities" (1996) ja "The Isness" (2002).


title: Max Richter

text: 2000-luvun vaihteessa Richter alkoi keskittyä enemmän omiin sävellyksiinsä ja teki musiikkia mainoksiin, televisioon ja elokuviin. Richterin ensimmäinen oma kokopitkä julkaisu "Memoryhouse" äänitettiin BBC:n filharmonisen orkesterin kanssa ja julkaistiin vuonna 2002 BBC:n Late Junction Label -levy-yhtiön kautta. "The Independent" -lehti on kuvaillut albumia nykytaidemusiikin virstanpylvääksi. Levy-yhtiö Fat Cat Label julkaisi Richterin toisen albumin "The Blue Notebooks" vuonna 2004. Albumilla näyttelijä Tilda Swinton lukee musiikin seassa Czesław Miłoszin ja Franz Kafkan kirjoituksia.


title: Max Richter

text: Vuonna 2006 julkaistiin Richterin kolmas albumi "Songs from Before", jolla Robert Wyatt lukee Haruki Murakamin tekstejä.


title: Max Richter

text: Neljäs albumi, soittoäänistä koostuva "24 Postcards in Full Colour" julkaistiin vuonna 2008, ja samana vuonna Richter sävelsi musiikin elokuvaan "Waltz with Bashir". Samoin vuonna 2008 Richter sävelsi musiikin balettiin "Infra", jonka ensiesitys oli marraskuussa 2008 Royal Opera House -oopperatalossa Lontoossa. Kaksi vuotta myöhemmin Richter muokkasi baletin 25-minuuttisen musiikin ja julkaisi sen viidentenä albuminaan "Infra" vuonna 2010. Albumi nousi Yhdysvalloissa Billboard Classical Albums -listan sijalle 12.


title: Max Richter

text: Richter sävelsi uudelleen Antonio Vivaldin teoksen "Neljä vuodenaikaa"; hän hylkäsi noin 75 prosenttia alkuperäisestä materiaalista. "Recomposed by Max Richter: Vivaldi, The Four Seasons" julkaistiin lokakuussa 2012 Deutsche Grammophon -levy-yhtiön kautta.


title: Max Richter

text: Richter sävelsi musiikin HBO-kanavan vuoden 2014 sarjaan "The Leftovers".


title: Max Richter

text: Vuonna 2015 Deutsche Grammophon julkaisi Richterin kahdeksantuntisen albumin "Sleep" digitaalisena latauksena, ja samalla julkaistiin tunnin pituinen albumi "From Sleep". "Sleep" esitettiin suorana lähetyksenä BBC Radio 3:lla 26. – 27. syyskuuta 2015. Se on pisin yhtäjaksoinen musiikkiteos, jonka BBC on lähettänyt suorana. "Sleep" nousi Billboardin Classical Albums -listalla sijalle yksi ja "From Sleep" sijalle kolme.


title: Erilaiset perheet

text: Erilaiset perheet on dokumentaarinen televisiosarja, jossa seurataan suomalaisten perheiden arkea. Juontajana toimii Pipsa Hurmerinta. Ensimmäinen tuotantokausi alkoi AVA-kanavalla 20. marraskuuta 2014.


title: New Era (albumi)

text: New Era on Revolution Renaissance -yhtyeen albumi, joka julkaistiin 6. kesäkuuta 2008.


title: Kasvisyy

text: Kasvisyy (raakakuitu) on kasvirehun ainetta, joka ei liukene rehuanalyysissa. Se koostuu lähinnä kasvisolujen kettoaineista, selluloosasta pentosaaneista ja ligniinistä eli puuaineesta, tosin kahdesta viimeksi mainitusta osa liukenee.


title: Emil Raearo

text: Emil Edvard Raearo (12. marraskuuta 1882 Multia – 18. lokakuuta 1927 Keuruu) oli suomalainen puuseppä ja sosialidemokraattien kansanedustaja.


title: Emil Raearo

text: Raearon vanhemmat olivat torppari Johan Flinkman ja Wilhelmiina Iisakintytär. Hän kävi kansakoulun ja käsityöläiskoulun ja suoritti myös käsityönopettajatutkinnon.


title: Emil Raearo

text: Raearo toimi käsityönopettajana Kivijärvellä, Pihlajavedellä ja Keuruulla muun muassa Haapamäen yhteiskoulussa. Hän omisti puusepänliikkeen Keuruulla ja hän oli myös pariin otteeseen Työn Voima -lehden toimittajana.


title: Emil Raearo

text: Raearo oli kansanedustajana 1919–1924 edustaen Vaasan läänin itäistä vaalipiiriä. Hän toimi Keuruun kunnanvaltuuston ja Keski-Suomen osuusliikkeen hallintoneuvoston puheenjohtajana.


title: Emil Raearo

text: Emil Raearo oli naimisissa 1911–1923 Jenny Maria Peltoniemen kanssa ja vuodesta 1926 Johanna Matilda Heleniuksen kanssa.


title: Peittoviljely

text: Peittoviljely eli peittoviljelys on uudisviljelyä, jossa maan luonnollista kasvipeitettä ei muokata kokonaan tuhoon. Pensaat ja puuntaimet revitään juurineen pois. Isot puut kaadetaan hyvin alhaalta, ja tästä jäävät matalat kannot peitetään. Risut joko katkotaan lyhyisiin pätkiin tai poltetaan, jotta ne voi levittää tuleville saroille. Kun mättäät, toisin kuin puut ja pensaat, on kuokittu, niillä tasoitetaan kuoppia. Sarat peitetään maalla. Suomessa peittoviljelyä on käytetty enimmäkseen mutasoilla, joiden multapeite on ohut sekä laidunalueita perustettaessa.


title: Age of Aquarius

text: Age of Aquarius on Revolution Renaissance -yhtyeen albumi, joka julkaistiin 23. maaliskuuta 2009. Albumi nousi Suomen virallisen listan sijalle 33.


title: Salvakoe

text: Salvakoe on yleensä alle 10-vuotiaille lapsille tuberkuliinilla tehtävä koe tuberkuloosin toteamiseksi. Koe aloitetaan hieromalla ihoon tuberkuliinisalvaa, joka sitten peitetään laastarilla. Potilaalla on tuberkuloosi, jos viimeistään kolmen vuorokauden päästä kyseiseen kohtaan on ilmestynyt joukko punaisia näppylöitä. Kokeen ottivat käyttöön itävaltalainen lastenlääkäri Franz Hamburger (1874–1954) ja saksalainen lastenlääkäri Ernst Moro (1874–1951) vuonna 1903.


title: Olga Leinonen

text: Olga Leinonen (11. heinäkuuta 1877 Kajaani – 9. tammikuuta 1950 Helsinki) oli suomalainen konekutoja, luennoitsija ja sosialidemokraattien kansanedustaja.


title: Olga Leinonen

text: Leinosen vanhemmat olivat maanviljelijä Kalle Leinonen ja Saara Greeta Kemppainen . Hän kävi kansakoulun ja suoritti konekutomakurssin.


title: Olga Leinonen

text: Leinonen työskenteli palkkatyöläisenä ja työnjohtajana maanviljelys-, karjanhoito- ja meijeritöissä. Hän oli siirtolaisena Yhdydvalloissa muutamia vuosia vuodesta 1909 alkaen. Suomeen palattuaan Leinonen omisti konekutomaliikkeen Helsingissä ja hän toimi myös sosialidemokraattisen puolueen ja ammattiyhdistysliikkeen puhujana ja luennoitsijana.


title: Olga Leinonen

text: Leinonen oli kansanedustajana 1919–1929 edustaen Hämeen läänin eteläistä vaalipiiriä. Hänen edustajantoimensa todettiin lakanneeksi 26. maaliskuuta 1929 ja hänen tilalleen eduskuntaan tuli sosialidemokraattien Otto Marttila. Leinonen oli presidentin valitsijamiehenä vuoden 1925 presidentinvaaleissa ja hän oli myös Helsingin kaupunginvaltuustossa. Leinonen kuului lisäksi sosialidemokraattisen naisliiton liittotoimikuntaan.


title: Ville Korhonen (kansanedustaja)

text: Olli Wilhelm (Ville, O.V.) Korhonen (12. toukokuuta 1877 Nilsiä – 6. syyskuuta 1931 Petäjävesi) oli suomalainen kansakoulunopettaja ja sosialidemokraattien kansanedustaja.


title: Ville Korhonen (kansanedustaja)

text: Korhosen vanhemmat olivat mylläri David Korhonen ja Eva Stina Hartikainen. Hän kävi kansakoulun ja valmistui vuonna 1902 kansakoulunopettajaksi Sortavalan opettajaseminaarista.


title: Ville Korhonen (kansanedustaja)

text: Korhonen oli opettajana Nilsiässä 1902–1918 ja Petäjävedellä 1920–1931. Hän oli myös osuuskassan hoitajana ja kirjanpitäjänä.


title: Ville Korhonen (kansanedustaja)

text: Korhonen oli kansanedustajana 1919–1922 edustaen Kuopion läänin läntistä vaalipiiriä. Hän toimi lisäksi Petäjäveden kunnanvaltuuston puheenjohtajana.


title: Ville Korhonen (kansanedustaja)

text: Ville Korhonen oli naimisissa vuodesta 1905 Matleena Väisäsen kanssa.


title: Tuberkuliini

text: Tuberkuliini on tuberkkelibasilleista tehty, valkuaisaine-, nukleiinihappo- ja polysakkaridipitoinen valmiste, jota käytetään toteamaan tuberkuloosin ja tuberkkelibasillien elimistössä tuottamaa herkistymistä. Se saadaan tuberkuloosibakteeriseoksesta kuumentamalla ja tappamalla bakteerit. Ensimmäisenä sen eristi ja nimesi vuonna 1890 saksalainen lääkäri Robert Koch, joka oli huomannut vuonna 1882, että tuberkuloosin aiheuttaa bakteeri. Hänen toivonsa, että tuberkuliinia voisi käyttää tuberkuloosilääkkeenä, osoittautui turhaksi, mutta huomattiin, että sitä voidaan käyttää tuberkuloosin toteamiseen. Tuberkuliinia voidaan käyttää sekä ihoon hieromalla (salvakoe) että ihon sisälle ruiskuttamalla (Mantoux'n koe). Kummassakin tapauksessa kolmen vuorokauden sisällä ilmenee, onko kyseisellä potilaalla tuberkuloosi. Tuberkuliinia käytetään myös eläinlääketieteessä.


title: Tuberkuliini

text: Tuberkuliinin tunnus anatomis-terapeuttis-kemiallisessa lääkeluokituksessa ("ATC") on V04CF01.


title: Trinity (Revolution Renaissancen albumi)

text: Trinity on Revolution Renaissance -yhtyeen albumi, joka julkaistiin 24. syyskuuta 2010. Yhtye hajosi ennen levyn ilmestymistä.


title: Elastinen feat.

text: Elastinen feat. on maaliskuussa 2016 MTV3-kanavalla alkanut musiikkiviihdeohjelma, jossa rap-artisti Elastinen tekee jokaisessa jaksossa vieraana olevan artistin kanssa yhden uuden kappaleen. Ohjelman kappaleista julkaistiin albumi 6. toukokuuta 2016.


title: Elastinen feat.

text: Vieraana nähdään Lauri Tähkä, Anssi Kela, Samu Haber, Robin, Paula Vesala, Juha Tapio, Hector, Johanna Kurkela, Anna Puu ja Sami Hedberg. Ohjelman musiikkituottajana toimii Jukka Immonen.


title: Horppu

text: Horppu tarkoittaa seuraavia:


title: Kallen mätitahna

text: Kallen mätitahna on Aktiebolaget Bröderna Amelnin eli Abban vuodesta 1954 valmistama ruotsalainen kalanmätivalmiste. Tehdas sijaitsee Kungshamnin kylässä Göteborgin pohjoispuolella.


title: Kallen mätitahna

text: Reseptin omistaa nykyään norjalainen elintarvikekonserni Orkla, jonka omistukseen valmistaja Abba Seafood siirtyi vuoden 2014 alusta.


title: Kallen mätitahna

text: Salaisena pidetyn reseptin osti aikoinaan kulkukauppiaalta yrityksen silloinen tehtaanjohtaja Gunnar Stensby.


title: Kallen mätitahna

text: Aluksi Kallen mätitahnaa myytiin ilman nimeä. Erityisesti lapset pitivät mätitahnasta ja siksi tuotepakettiin ehdotettiin pojan kuvaa ja nimeksi jotain suosittua pojan nimeä. Nimeksi tuli vuonna 1954 Kalles kaviar, sillä Kalle oli 1950-luvulla suosittu nimi Ruotsissa. Pakkauksen kuvan mallina on ollut Abban silloisen toimitusjohtajan Christian Amelnin 7-vuotias poika Carl Ameln.


title: Moskovskije vedomosti

text: Moskovskije vedomosti (, ”Moskovan tiedonannot”) oli Moskovassa vuosina 1756–1917 ilmestynyt venäläinen sanomalehti.


title: Moskovskije vedomosti

text: "Moskovskije vedomosti" oli pietarilaisen "Sankt-Peterburgskije vedomostin" jälkeen Venäjän toiseksi vanhin sanomalehti. Se kuului vuoteen 1909 saakka Moskovan yliopistolle. Vuosina 1779–1789 lehteä vuokrasi Nikolai Novikov, jonka aikana se julkaisi uutisten lisäksi myös artikkeleita kirjallisuudesta, tieteestä ja taiteesta. 1840-luvulla toimittaja Jevgeni Koršin aikana "Moskovskije vedomosti" oli Venäjän johtava liberaali sanomalehti. Vuonna 1852 se julkaisi Ivan Turgenevin kielletyn muistokirjoituksen Gogolista, mikä johti kirjailijan pidätykseen.


title: Moskovskije vedomosti

text: Vuodesta 1863 lähtien "Moskovskije vedomostista" tuli Mihail Katkovin johdolla oikeistolaisten ja monarkistien äänenkannattaja. Hallituksesta riippumattomana sillä oli huomattava vaikutus viranomaisten päätöksiin. Katkovin kuoltua toimittaja Sergei Petrovskin aikana lehti oli poliittisesti väritön. Vuonna 1896 viranomaiset nimittivät toimittajaksi Katkovin työtoverin Vladimir Gringmutin. Vuoden 1905 vallankumouksen aikana "Moskovskije vedomosti" kävi taistelua vallankumouksellisia ja liberaaleja vastaan ja siitä tuli vasta perustetun Venäläisen monarkistipuolueen äänenkannattaja.


title: Moskovskije vedomosti

text: Vuonna 1909 toimittajaksi tuli Lev Tihomirov, joka pyrki muuttamaan "Moskovskije vedomostin" Pjotr Stolypinia tukevaksi puolueettomaksi oikeistolehdeksi. Vuodesta 1914 lähtien lehteä julkaisivat ja toimittivat Nazarevskin veljekset, joiden aikana se oli Moskovan monarkistien äänenkannattaja. Toisin kuin suurin osa muista oikeistolehdistä "Moskovskije vedomosti" jatkoi ilmestymistään myös helmikuun vallankumouksen jälkeen. Bolševikit lakkauttivat sen heti kaapattuaan vallan.


title: Moskovskije vedomosti

text: "Moskovskije vedomosti" oli 1800-luvun puoliväliin saakka Venäjän suurin sanomalehti. Sen levikki oli Novikovin aikana lähes 4 000, vuonna 1862 6 000 ja vuosina 1865–1866 12 000 kappaletta. Lehti ilmestyi vuoteen 1842 saakka kahdesti viikossa, sen jälkeen kolmesti ja vuonna 1859 siitä tuli päivälehti.


title: Sintz Gas Engine Company

text: Sintz Gas Engine Company oli amerikkalainen, vuosina 1885 – 1903 toiminut moottori- ja ajoneuvovalmistaja. Yhtiö aloitti toimintansa Ohion Springfieldissä venemoottorien valmistajana, mutta laajensi toimintaansa myös muille saroille. Yhtiö myytiin vuonna 1902 "Michigan Yacht and Power Companylle" ja Sintz Company sulautui siihen vuonna 1903.


title: Sintz Gas Engine Company

text: Clark Sintz oli amerikkalaisen moottorinrakentamisen ja kehittämisen pioneereja. Hänen moottorinsa perustui skotlantilaisen insinööri Dugald Clerkin vuonna 1881 Englannissa patentoimaan kaksitahtimoottoriin. Vuonna 1885 "Sintz Gas Engine Company" esitteli venekäyttöön suunnitellun versionsa tästä moottorista. Yhdysvalloissa Clerkin patentin hallitsijana oli springfieldiläinen liikemies ja keksijä "John Foos". Foos kehitteli Clark Sintzin versiota edelleen paremmaksi ja niitä valmistamaan hän perusti vuonna 1889 Foos Gas Engine Companyn. Vuonna 1894 amerikkalainen keksijä ja amerikkalaisen autoteollisuuden isäksikin mainittu Elwood Haynes käytti Sintz-moottoria ensimmäisen autonsa voimanlähteenä, samoin teki toinen autoilun pioneeri ja keksijä Milton Reeves vuonna 1896.


title: Sintz Gas Engine Company

text: Vuonna 1894 Sintz myi osuutensa Sintz Gas Engine Companysta ja yhdessä poikansa Clauden kanssa he perustivat Michiganin Grand Rapidsiin Wolverine Motor Works -yhtiön. Clark Sintz teki samaan aikaan töitä autonsa parissa, jolla hän aikoi osallistua vuonna 1895 pidettävään Chicago Times-Herald -autokilpailuun, mutta hän ei ehtinyt saamaan autoaan valmiiksi. Auto valmistui lopulta vuonna 1897, mutta Sintz päätti ettei ala valmistamaan sitä, vaan keskittyy enemmänkin erilaisten moottorien tuotantoon.


title: Sintz Gas Engine Company

text: Wolverine Motor Works perustettiin vuonna 1894 alun perin autojen valmistusta varten, mutta yhtiö päätti kuitenkin keskittyä venemoottoreiden valmistukseen. Vuonna 1901 yhtiö siirsi moottoreidensa valmistuksen Michiganin Hollandiin. Wolverine-moottorit tekivät kuitenkin niin hyvin kauppaansa, että Clark Sintz oli taloudellisesti valmis palaamaan autojen valmistuksen pariin. Hän myi vuonna 1901 Wolverine Motor Works -yhtiön liikemies Charles Snyderille, jonka Panamassa sijaitseville banaaniviljelmille Sintz oli suunnitellut kapearaiteisen rautatien. Sintz perusti poikiensa Clauden ja Guyn kanssa kaksi yhtiötä; autojen valmistamiseen "Claude Sintz, Inc:in" ja autojen moottoreita sekä paikallismoottoreita valmistaneen "Sintz Gas Engine Companyn", yhtiön nimi oli sama kuin hänen vuosia aiemmin omistamansa yhtiön. Molempien yhtiöiden tarina loppuu jossain vuoden 1904 paikkeilla.


title: Sintz Gas Engine Company

text: Sintz valmisti merimoottoreita omissa nimissään vuodesta 1904 vuoteen 1907, jolloin hän perusti Grand Rapidsiin "Sintz-Wallin Companyn". Yhtiö valmisti Sintzin kaksitahtimoottoreita brändillä "Leader". Vuonna 1913 Sintz-Wallin yhdistyi "Midland Tractor Companyn" kanssa ja muodosti "Leader Gas Engine Companyn". Vuonna 1915 Leader Company muutti Illinois'n Quincyyn, jossa se yhdistyi "Dayton Foundry and Machine Companyn" ja "Hayton Pump Companyn" kanssa "Dayton-Dick Companyksi". Vuonna 1919 Dayton-Dick -yhtiöstä tuli "Dayton-Dowd", joka lopetti traktorien valmistuksen vuonna 1924. Yhtiö jatkoi pumppujen valmistusta omalla nimellään vuoteen 1945 asti, jolloin "Peerless Pump Company" osti sen. Peerless Pump on nykyään osa tanskalaista "Grundfos"-yhtiötä.


title: Sintz Gas Engine Company

text: Sintzin ja hänen poikiensa yhtiöiden kaaduttua vuonna 1904, Clark Sintzin vävy, liikemies "W. A. Pungs", osti Sintziltä moottoreiden ja autojen valmistusoikeudet. Yhdessä "E.B. Finch" -nimisen liikemiehen kanssa Pungs aloitti Pungs-Finch -merkillä valmistettujen autojen valmistuksen. Pungs liittyy Sintzin alkuperäisistä liiketoimista periytyvään moottoreiden valmistukseen myös toista kautta.


title: Sintz Gas Engine Company

text: Jossain vuoden 1890 paikkeilla liikemiehet "O. J. Mulford" ja "W. A. Pungs" perustivat Detroitiin "Michigan Yacht and Power Company" -nimisen yhtiön. Yhtiö valmisti pieniä moottoroituja veneitä ja toimi Sintzin moottoreiden edustajana. Vuonna 1901 tai 1902 Michigan Yacht and Power Company ostaa Sintz Gas Engine Companyn (jossa siis itse Claude Sintz ei ollut mukana, koska oli myynyt osuutensa jo vuonna 1894), ja siirtää sen toiminnan Detroitiin. Vuoden 1903 lopulla Sintz Gas Engine Company sulautuu emoyhtiöönsä ja lakkaa olemasta (Claude Sintz oli perustanut samannimisen yhtiön uudelleen jo vuonna 1901). Vuonna 1905 Michigan Yacht and Power Company uudelleennimetään "Gray Marine Motor Companyksi". Vuonna 1911 yhtiön nimi muutetaan muotoon "Gray Motor Company" ja vuonna 1924 yhtiö uudelleenorganisoidaan, jälleen nimellä Gray Marine Motor Company. Vuonna 1944 Continental Motors Company ostaa Grey Companyn. Vaikka Gray Marine Motor Company nimensä mukaisesti valmisti merimoottoreita, ollen alallaan yksi Amerikan suurimpia, yhtiö valmisti myös Gray-merkkisiä autoja vuosina 1922 – 1926.


title: Rumin sulttaanikunta

text: Rumin sulttaanikunta ( eli "Anatolian seldžukkivaltio" tai eli "Turkin seldžukkivaltio") oli lyhytikäinen seldžukkien turkkilaisvaltio 1100–1200-luvuilla Vähässä-Aasiassa. Se syntyi Bysantin menettämälle alueelle, jonka Bysantti onnistui myöhemmin osittain valtaamaan takaisin. "Rum"-sana viittaa Roomaan eli Bysanttiin.


title: Rumin sulttaanikunta

text: Bysantti menetti alueen Manzikertin taistelussa vuonna 1071 ja sen jälkiselvittelyissä. Sulttaanikunnan pääkaupunki oli Konya, jonka mukaan valtiota on nimitetty myös Konyan sulttaanikunnaksi eli Ikonionin sulttaanikunnaksi.


title: Rumin sulttaanikunta

text: Sulttaanikunta joutui monelta suunnalta tulleen ulkoisen paineen alaiseksi. Ristiretkiaikana alueella liikkui länsieurooppalaisia joukkoja. Vuoden 1101 ristiretki ja 1140-luvun Toinen ristiretki vaikuttivat sen asemaan, vaikka ristiretkeläisten tavoitteet olivat etelämpänä Pyhällä maalla. Vuoden 1242 jälkeen seldžukit joutuivat luovuttamaan itäisiä alueitaan hyökkääville mongoleille ja kärsivät vuonna 1279 raskaan tappion persialaisille mongolivallan jatkajille. Vähän-Aasian seldžukkien viimeinen sulttaani Masud II kuoli vuonna 1308.


title: Palolampi (Kihniö)

text: Palolampi on Pirkanmaalla Kihniössä Nevalankylällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Palolampi on osa Nerkoonjärven valuma-aluetta.


title: Palolampi (Kihniö)

text: Järven pituus on 350 metriä, leveys 300 metriä ja sen pinta-ala on 5,6 hehtaaria. Se sijaitsee Nevalankylällä 2,5 kilometriä Kihniön kirkolta etelään. Lampeen laskee seitsemän metsä- tai suo-ojaa, jotka johdattavat siihen lähialueen metsien vesiä. Idän suunnalta laskee Rasin Vehkapuru, joka on myös Syyslammen ja Rajalammen yhteinen laskuoja. Lammen oma laskuoja alkaa sen pohjoispäästä. Se juoksee Nevalankylän ja Kihniön keskustan läpi ja laskee 2,9 kilometrin jälkeen Sulkuejärveen. Rantaviivan pituus on 1,0 kilometriä. Rannat ovat pohjoisrantaa lukuun ottamatta suota eikä rannolle ole rakennettu asuntoja. Lammen lähistöllä sijaitsee vain Haapaniemen ja Teikarin maatilat. Toisen tilan pellot ovat lammen vaikutuspiirissä. Lammelle ei myöskään johda teitä. Kihniön keskustasta alkava yhdystie 13361 ohittaa lammen sen eteläpuolelta.


title: Palolampi (Kihniö)

text: Eteläpuolella olevalla Lamminnevalla sijaitseva Pikku Palolampi ei kuulu Palolammen valuma-alueeseen vaan se laskee Nerkoonjärveen.


title: Palolampi (Kihniö)

text: Vanhassa Kihniön pitäjänkartassa 1800-luvulta on lammen nimi kirjoitettu "Iso palolampi". Siihen aikaan sen ainoa tulo-oja Rasin Vehkapuru juoksee idästä ja laskuoja nousee pohjoiseen. Lammen rannat olivat silloinkin suota eikä lähistölla asuttu silloin. Ainoa merkki ihmistoiminnasta oli Vehkapurun heinäniitty. Lammen rantaviiva on hieman muuttunut, mikä viittaisi lievään vedenpinnan laskuun.


title: Intronaut

text: Intronaut on yhdysvaltalainen progressiivisen metallin yhtye, joka perustettiin vuonna 2004 Los Angelesissa, Kaliforniassa. Yhtyeen musiikki on polyrytmistä, ja siinä on vaikutteita jazzista ja progressiivisesta rockista. Yhtye koostuu yhtyeiden Anubis Rising, Exhumed, Uphill Battleja Impaled entisistä jäsenistä.


title: Intronaut

text: Tammikuussa 2008 yhtye solmi levytyssopimuksen Century Median kanssa. Intronaut on julkaissut viisi studioalbumia joista viimeisin, "The Direction of Last Things" julkaistiin marraskuussa 2015.


title: Ohimopoimu

text: Etummainen, ylempi ohimopoimu () sijaitsee (ihmisen) aivojen ohimolohkossa.


title: Ohimopoimu

text: Se aktivoituu mm. kun henkilön saadessa oivalluksen (ongelmanratkaisun yhteydessä).


title: Syyslampi (Kihniö)

text: Syyslampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Syyslampi on osa Nerkoonjärven valuma-aluetta.


title: Syyslampi (Kihniö)

text: Lammen pituus on 450 metriä, leveys 200 metriä ja sen pinta-ala on 5,1 hehtaaria. Se sijaitsee Sormusnevalla noin 2,5 kilometriä Kihniön kirkolta kaakkoon. Sormusneva on ojitettu ja lampeen on johdettu kymmenen suo-ojaa. Yksi ojista on Rajalammelta tuleva laskuoja. Lammen oma laskuoja lähtee sen eteläpäästä ja se yhtyy Rasin Vehkapuruun laskien lopulta 1,7 kilometrin pituisena Palolampeen. Rantaviivan pituus on 1,1 kilometriä ja vain itärannassa on kovaa metsämaata. Koillisrantaan ja eteläpäähän on rakennettu vapaa-ajan asunnot. Niille johtaa tiet yhdystieltä 3350 ja valtatieltä 23.


title: Rajalampi (Kihniö)

text: Rajalampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Rajalampi on osa Nerkoonjärven valuma-aluetta.


title: Rajalampi (Kihniö)

text: Lammen pituus on 250 metriä, leveys 100 metriä ja sen pinta-ala on 1,5 hehtaaria. Se sijaitsee kaksi kilometriä Kihniöstä itään Rajalamminvuoren juurella. Siihen laskee kolme suo-ojaa. Pohjoisen ojan kautta laskee myös Kiimanevan turvetuotanoalueen vesiä. Idästä laskee Vuorenmaan pelloilta ja suolta sekä toisesta haarasta Kotonevan turvetuotantoalueen vesiä. Lammen laskuoja on kilometrin mittainen ja se laskee Syyslampeen. Rantaviivan pituus on 600 metriä. Rannat ovat suota eikä niille ole rakennettu mitään. Lammelle ei johda teitä, mutta Rajalamminvuoren louhoksen tie kulkee lammen ohitse. Louhoksen tielle pääsee valtatieltä 23.


title: Corteolona e Genzone

text: Corteolona e Genzone on kunta Pohjois-Italiassa Pavian maakunnassa Lombardian alueella. Kunta perustettiin vuonna 2016, kun kaksi kuntaa, Corteolona (2 210 asukasta) ja Genzone (355 asukasta), yhdistyivät muodostaen Corteolona e Genzonen kunnan. Kunta sijaitsee Pojoen laaksossa, sen sivujoen Olonan varrella.


title: Abba Seafood

text: Abba Seafood eli Abba, alun perin "Aktiebolaget Bröderna Ameln", on ruotsalainen elintarvikealan yritys, jonka on vuoden 2014 alusta omistanut norjalainen elintarvikekonserni Orkla.


title: Abba Seafood

text: Yritys on rekisteröity Amelnin veljesten nimellä 1906, tosin alkuperäisen yrityksen perusti heidän isänsä vuonna 1838 nimellä Christian Gerhard Ameln A/S. Tuotanto tapahtuu lähes kokonaan Kungshamnin kylässä Göteborgin pohjoispuolella. Yrityksen tunnetuin tuote on ruotsalaisuuden symbolina pidetty Kallen mätitahna.


title: Dugald Clerk

text: Dugald Clerk (kirjoitetaan joissain lähteissä muotoon "Clark") oli skotlantilainen insinööri, joka suunnitteli maailman ensimmäisen onnistuneen kaksitahtimoottorin vuonna 1878 ja patentoi sen Englannissa vuonna 1881. Hän oli valmistunut Andersonin yliopistosta Glasgowssa (nyk. "University of Strathclyde") ja Yorkshire Collegesta, Leedsissä (nyk. "University of Leeds").


title: Dugald Clerk

text: Ns. Clerkin syklillä toimiva kaksitahtimoottori on hyvin samankaltainen nelitahtisen dieselmoottorin kanssa, koska myös Clerkin moottorissa on imu- ja pakoventtiilit. Imuventtiili on tässä tapauksessa hivenen harhaanjohtava nimitys, koska polttoaineseoksen syöttö tapahtuu männän ollessa matkalla ylöspäin. Englanninkielinen nimitys "inlet valve" on paljon täsmällisempi.


title: Dugald Clerk

text: Moottorin ja Clerkin syklin toiminta tapahtuu seuraavanlaisessa järjestyksessä: Työtahdin alakuolokohdassa sekä imu- että pakoventtiilit aukaistaan ja työsylinterin viereen sijoitettu pumppusylinteri työntää ilmaa sisään ja huuhtelee pakokaasut ulos. Koska polttoaineen syöttöä ei kyetty luonnollisestikaan Clerkin versiossa vielä täsmällisesti hallitsemaan, pumpun työntämä ilma oli osin polttoaineseosta, josta osa joutui pakoventtiilin kautta hukkaan. Männän jatkaessa liikettään ylöspäin, pakoventtiili suljetaan ja pumppusylinterin työntämä polttoaineseos puristetaan kasaan. Kun kaksitahtidieselit kehittyivät, tämä oli se vaihe, jolloin polttoaine ruiskutetaan sylinteriin. Ahtimen tai huuhtelupumpun tehtävänä on syöttää pelkkää puhdasta ilmaa. Kun mäntä saavuttaa yläkuolokohdan, polttoaineseos puristuu kasaan, kuumenee ja syttyy ja saattaa männän alaspäin suuntautuvaan työtahtinsa liikkeeseen ja kierto alkaa alusta.


title: Dugald Clerk

text: Koska Clerkin syklillä toimivat moottorit tarvitsevat tuekseen pumpun tai ahtimen, ne ovat luonnollisempia konfiguraatoita raskaiden dieselmoottoreiden maailmassa. Laivat, junat, maansiirtokoneet, paikallismoottorit ja kuorma-autot ovat Clerkin syklillä toimivan kaksitahtimoottorin ominta kenttää. Amerikkalaisen General Motorsin tytäryhtiö Detroit Diesel oli yksi suurimmista kaksitahtisten dieselmoottoreiden valmistajista.


title: Dugald Clerk

text: Clerkin moottori ei kokonsa puolesta sovellu pienkonekäyttöön. Nykyään yleisimmin tuntemamme kaksitahtimoottori, jossa ei ole venttiileitä, vaan imu- ja pakoaukot sylinteriseinämissä, kehitti englantilainen insinööri Joseph Day vuonna 1892. Dayn suunnittelema kaksitahtimoottorin kampikammio mahdollisti pienempikokoisten ja rakenteellisesti yksinkertaisten, venttiilittömien kaksitahtimoottorien valmistamisen oikeastaan mihin mittakaavaan tahansa. Nykyisin valmistettavissa kaksitahtisissa dieselmoottoreissa saattaa olla venttiileillä varustettu Clerkin rakenne, venttiilitön Dayn rakenne tai näiden kahden yhdistelmä.


title: Dinoterbi

text: Dinoterbi (CHNO) on dinitrofenolijohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä. Yhdisteen käyttö on kuitenkin kielletty useassa maassa sen myrkyllisyyden vuoksi. Esimerkiksi Euroopan Unionin alueella dinoterbin käyttö kiellettiin vuonna 2006.


title: Dinoterbi

text: Huoneenlämpötilassa dinoterbi on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee moneen orgaaniseen liuottimeen kuten etanoliin. etyyliasetaattiin, sykloheksaaniin ja dimetyyliformamidiin.


title: Dinoterbi

text: Dinoterbi on selektiivinen herbisidi ja sen vaikutusmekanismi perustuu oksidatiivisen fosforylaation häirintään. Yhdiste on monien muiden dinitrofenolien tavoin hyvin myrkyllinen myös nisäkkäille. Aineen aiheuttaman myrkytyksen oireita ovatn muun muassa huonovointisuus, ruumiinlämmön kohoaminen, hikoilu, rauhattomuus, jano ja nopean hengitys.


title: Dinoterbi

text: Dinoterbiä voidaan valmistaa nitraamalla 2-"tert"-butyylifenolia.


title: Dinoterbi

text: Dinoterbiä käytetään tai on käytetty rikkaruohomyrkkynä viljakasvien, herneiden ja papujen ja sinimailasen viljelillä. Se on dinosebiä selektiivisempi ja vähemmän altis ilmaston vaikutuksille, minkä vuoksi se sopii dinosebiä paremmin viljojen rikkakasvien torjuntaan. Yhdiste levitetään viljelmille emulsiona.


title: I Was a Soldier

text: I Was a Soldier on suomalaisen doom metal -yhtye Hanging Gardenin EP-levy, joka julkaistiin marraskuussa 2013. Sitä painettiin rajoitettu 200:n kopion 7" vinyylipainos. Albumilta julkaistiin myös digitaalisena latauksena bonuskappale ”Will You Share This Ending with Me?".


title: Blackout Whiteout

text: Blackout Whiteout on suomalaisen doom metal -yhtye Hanging Gardenin neljäs studioalbumi, joka julkaistiin 25. syyskuuta 2015 levymerkillä Lifeforce Records. Yhdysvalloissa albumi julkaistiin 16. lokakuuta 2015


title: Liaoyuan

text: Liaoyuan (, pinyin: Liáoyuán Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 105 kilometriä maakunnan pääkaupunki Changchunista etelään. Prefektuurin pinta-ala on 5 125 neliökilometriä ja väkiluku 1,18 miljoonaa (2010).


title: Liaoyuan

text: Kaupunki rajoittuu pohjoisessa Sipingin, koilliseen Jilinin, kaakossa Tonghuan, lounaassa Fushunin ja lännessä Tielingin prefektuuritason kaupunkeihin.


title: Liaoyuan

text: Piirikuntatasolla prefektuuri jaetaan neljään osaan seuraavasti (numerointi kuten oheisessa kuvassa):


title: Chiara Gmuer

text: Chiara Gmuer (s. 12. helmikuuta 1993) on sveitsiläinen alppihiihtäjä, joka edustaa Skiclub Sächsmooria.


title: Chiara Gmuer

text: Gmuer kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Santa Caterinan pujottelussa tammikuussa 2016 oltuaan 20:s.


title: Jasey-Jay Anderson

text: Jasey-Jay Anderson (s. 13. huhtikuuta 1975 Montreal, Quebec) on kanadalainen lumilautailija. 178 senttimetriä pitkä ja 80 kilogrammaa painava Anderson edustaa Mont-Tremblantia ja kilpailee paripujotteluissa.


title: Jasey-Jay Anderson

text: Anderson on osallistunut urallaan viisiin talviolympialaisiin, vuosina 1998, 2002, 2006, 2010 ja 2014. Hän saavutti kultaa parisuurpujottelusta vuoden 2010 kisoista Vancouverista, joiden jälkeen hän lopetti uransa, mutta palasi kilpailuihin ennen seuraavia olympialaisia. MM-kilpailuihin Anderson on osallistunut kahdeksan kertaa, saavuttaen neljä kultamitalia. Vuoden 2005 MM-kilpailuissa Whistlerissä Anderson voitti kultaa sekä parisuurpujottelussa että parierikoispujottelussa ollen ensimmäinen samoissa kisoissa tähän pystyvä lumilautailija. Vuonna 2009 Gangwonissa hänestä tuli ensimmäinen parisuurpujottelun kaksinkertainen maailmanmestari.


title: Jasey-Jay Anderson

text: Maailmancupissa Anderson on kilpaillut vuodesta 1996 alkaen. Hän on voittanut maailmancupin kokonaiskilpailun neljästi peräkkäin kausilla 2000–2001, 2001–2002, 2002–2003 ja 2003–2004. Osakilpailuvoittoja hänellä on 27 kappaletta.


title: Syan Blake

text: Sian Blake tai Syan Blake (1972–2016) oli brittiläinen näyttelijä, joka on näytellyt satunnaisesti lähinnä televisiosarjoissa, joista Britannissa on tunnetuin "EastEnders".


title: Syan Blake

text: Blake katosi joulukuussa 2015, ja hänen talonsa pihalta löydettiin tammikuussa 2016 kolmen perheenjäsenen ruumiit, joiden todettiin olevan Blake ja hänen lapsensa. Perheen isää etsitään.


title: Aseb

text: Aseb, Asseb, tai Assab (tigrinjaksi ዓሰብ?, " ʿAsäb"; ) on satamakaupunki Eritrean Eteläisen Punaisenmeren alueen (Zoba Debub-Keih-Bahri) hallintokeskus. Kaupunki sijaitsee Punaisenmeren eteläosassa, linnuntietä noin 484 kilometriä pääkaupunki Asmarasta kaakkoon ja noin 50 kilometriä Djiboutin rajalta luoteeseen.


title: Aseb

text: Asebin väkiluku oli 31 037 (1984). Uudempi arvio on noin 75 000 (2006).


title: Aseb

text: Paikkakunta oli aiemmin kuivan, vulkaanisen Denakilin (Dankalian) tasangon ylittävän karavaanireitin päätepiste. Italian merenkulku kiinnostui Asebin rannikkokaistaleesta vuonna 1869 ja vuonna 1882 seudusta tuli Italian ensimmäinen siirtokunta Afrikassa. Kuuma, tuulinen teollisuuspaikkakunta mainitaan joko Eritrean suurimpana satamana tai toiseksi suurimpana satamakaupunkina. Sieltä on alle 100 kilometriä Etiopiaan ja paikkakunta oli aiemmin Etiopian tärkein Punaisenmeren satama, mutta vuosien 1998–2000 vihollisuuksien jälkeen Etiopia siirtyi käyttämään Djiboutin satamaa.


title: Aseb

text: Asebin alialue on yksi neljästä toisen tason aluehallinnollisesta yksiköstä Eteläisen Punaisenmeren alueella. Vaatimatron Asebin lentokenttä sijaitsee viitisen kilometriä kaupungista luoteeseen.


title: Keren

text: Keren (tigrinjaksi ከረን; ) on kaupunki ja Eritrean Pohjoisen alueen (Anseba, Zoba 'Anseba) hallintokeskus ja yksi Anseban 11 alialueesta. Se sijaitsee linnuntietä noin 71 kilometriä pääkaupunki Asmarasta luoteeseen. Kaupunki sijaitsee 1 392 metrin korkeudella merenpinnasta, pienellä vuorten ympäröimällä tasangolla. Kerenin väkiluku oli vuonna 1984 yhteensä 26 149; uudempi arvio on noin 75 000 asukasta.


title: Keren

text: Nykyinen Eritrean ylemmän tason aluejako (kuusi aluetta) on ollut voimassa vuodesta 1996. Tätä ennen Keren oli suppeamman Senhitin provinssin keskus. Senhit oli yksi kymmenestä Eritrean provinssista (awraja), ja tämä aluejako pohjautui varhaisempaan, Italian siirtomaahallinnon (1890–1941) käyttämään aluejakoon (commissariati).


title: Mendefera

text: Mendefera (tigrinjaksi መንደፈራ; aiemmin Adi Ugri) on kaupunki ja Eritrean Eteläisen alueen (Zoba Debub) hallintokeskus. Kaupunki sijaitsee 1 980 metriä merenpinnan yläpuolella, linnuntietä noin 52 kilometriä pääkaupunki Asmarasta etelään ja noin 45 kilometriä Etiopian rajalta pohjoiseen. Lyhin maantieyhteys pääkaupungista Etiopian rajalle kulkee Mendeferan ja Adi Quilan kautta.


title: Mendefera

text: Vuonna 1984 kaupungin väkiluku oli 12 184 asukasta. Uudempi väestöarvio (2006) oli 65 000 henkeä.


title: Mendefera

text: Kaupunki on kasvanut Mendeferan kukkulan ympäristöön. Nimi Mendelfera, kirjaimellisesti ’kukaan ei uskaltanut’, viittaa paikallisen väestön kiihkeään vastarintaan italialaista siirtokuntaa vastaan. Kerrotaan, etteivät italialaiset koskaan vallanneet kaupungille nimensä antanutta kukkulaa. Nykyään kaupunkikuvaa hallitsevat viereisillä kukkuloilla sijaitsevat kaksi kristillistä kirkkoa: ortodoksinen San Giorgion kirkko ja katolinen kirkkokoulu.


title: Mendefera

text: Kaupungin linja-autoasemalta lähtee viitisenkymmentä päivittäisiä vuoroa pääkaupunki Asmaraan, parisenkymmentä Adi Qualaan ja viitisen Dekemhareen.


title: Viinintuotanto Espanjassa

text: Viinintuotanto on Espanjassa tärkeä maatalouden osa-alue. Espanja on maailman kolmanneksi suurin viinintuottaja, ja vuotuinen tuotantomäärä on noin 35 miljoonaa hehtolitraa.


title: Viinintuotanto Espanjassa

text: Viinirypäleen kasvatusala on ollut Espanjassa vuosina 2010–15 noin 10 400 neliökilometriä, joka vastaa 14:ää prosenttia maailman kasvatusalasta ja on maailman suurin ennen Kiinaa. Sen jälkeen kasvatusala on vähitellen laskenut 10 000 km² alapuolelle. Viinirypäleitä kasvatetaan lähes koko maan alueella, niin Kanarian saarilla kuin Pyreneilläkin.


title: Viinintuotanto Espanjassa

text: Viinirypäleitä tuotetaan Espanjassa vuosittain noin kuusi miljoonaa tonnia, josta valtaosa jalostetaan viiniksi. Tuoreena rypäleistä käytetään noin 5 prosenttia, 0,3 miljoonaa tonnia. Rusinoita tuotetaan noin miljoona kiloa vuodessa.


title: Viinintuotanto Espanjassa

text: Viinin vuotuinen tuotantomäärä on ollut 2000-luvulla vuosittain 31–44 miljoonaa hehtolitraa, 3,1–4,4 miljardia litraa.


title: Viinintuotanto Espanjassa

text: Viinin kulutus Espanjassa on noin 1 000 milj. litraa vuodessa eli noin 20 litraa henkeä kohti vuodessa. Kulutus on 2000-luvulla laskenut noin kolmanneksella.


title: Viinintuotanto Espanjassa

text: Espanjan viininvienti oli vuonna 2015 arviolta 22 milj. hehtolitraa. Vienti on kasvanut voimakkaasti viime vuosina: vuosituhannen alussa vienti oli vuosittain noin 10 milj. hehtolitraa. Viinin viennin arvo on noin kolme mrd. euroa vuodessa.


title: Viinintuotanto Espanjassa

text: Espanjan viinin tuotanto, kulutus ja vienti on vuosina 2000–2015 kehittynyt seuraavasti:


title: Viinintuotanto Espanjassa

text: Espanja on määrällä mitattuna maailman suurin viininviejä. Espanjalaisen viinin keskimääräinen vientihinta on kuitenkin vain noin viidennes (1,1 euroa litralta vuonna 2014) ranskalaisen viinin hinnasta (5,4 euroa) ja alle puolet italialaisen viinin vientihinnasta (2,5 euroa). Arvolla mitattuna Espanja onkin viininviejänä vasta maailman kolmanneksi suurin. Vuonna 2014 viininviennin arvo oli 2,6 mrd. euroa.


title: Viinintuotanto Espanjassa

text: Espanjan viinintuonti on pientä: tuonti oli vuonna 2014 noin 500 miljoonaa litraa, 5 prosenttia maan kulutuksesta. Tuodun viinin arvo oli 163 milj. euroa ja keskihinta 3 euroa litralta.


title: Viinintuotanto Espanjassa

text: Espanjalaiset viinit luokitellaan EU-lainsäädännön ja Espanjan oman lainsäädännön perusteella useisiin luokkiin. Perusryhmittely tapahtuu EU:n nimisuojajärjestelmän perusteella SAN- ja SMM-viineihin sekä rypälelajikeviineihin. Neljäs ryhmä ovat luokittelemattomat viinit.


title: Viinintuotanto Espanjassa

text: EU:n vuodelta 2010 peräisin olevan asetuksen mukaan seuraavilla kahdeksalla espanjalaisella viinityypillä on suojattu alkuperänimitys, SAN (, ).


title: Viinintuotanto Espanjassa

text: Viinit:


title: Viinintuotanto Espanjassa

text:
Väkevät viinit:
DOP-viiniluokkia on Espanjassa yhteensä 90 kpl (pois lukien väkevät viinit). Käytännössä viinien luokittelun nimeäminen perustuu maantieteellisten alueiden nimiin.


title: Viinintuotanto Espanjassa

text: Vino de la tierra -viinit luokitellaan maantieteellisen tuotantoalueen perusteella merkinnällä suojattu maantieteellinen merkintä SMM, (, ). IGP-viiniluokkia on yhteensä 41 kpl .


title: Viinintuotanto Espanjassa

text: Luokittelun nimitykset ovat vuosikymmenten aikana muuttuneet monesti, eikä muun muassa aiemmin käytetty QWPSR-luokittelu (, ) ole enää käytössä.


title: Barentu

text: Barentu (tigrinjaksi ባረንቱ) on kaupunki Eritrean Gash-Barkan alueella (Zoba Gash-Barka). Barentu oli ennen vuotta 1996 Gash-Setitin alueen hallintokeskus (tällöin Eritrea jakautui 10 alueeseen) ja vuodesta 1996 lähtien se on ollut kaksi aiempaa aluetta yhdistäneen Gash-Barkan alueen hallintokeskus (tosin osa lähteistä mainitsee yhä vuoteen 1996 saakka Barkan alueen keskuksena toimineen Akordatin olevan Gash-Barkan keskus).


title: Barentu

text: Kaupunki on maanteiden risteyskohta ja sijaitsee linnuntietä noin 147 kilometriä pääkaupunki Asmarasta länteen ja noin 125 kilometriä Sudanin rajalta itään, Akordatista Teseneyn kaupunkiin johtavan maantien varrella. Etiopian raja on lähimmillään noin 42 kilometriä kaupungista kaakkoon.


title: Barentu

text: Vuoden 2000 toukokuussa, Etiopian invaasion aikana suuri osa kaupungin rakennuksista tuhottiin.


title: Baishan

text: Baishan (, pinyin: Báishān Shì) on prefektuuritason kaupunki Kiinan Jilinin maakunnan eteläosassa. Kaupungin keskusta sijaitsee linnuntietä noin 230 kilometriä maakunnan pääkaupunki Changchunista kaakkoon. Prefektuurin pinta-ala on 17 474 neliökilometriä ja väkiluku 1,3 miljoonaa (2010).


title: Baishan

text: Kaupunki rajoittuu lännessä Tonghuan, pohjoisessa Jilinin prefektuuritason kaupunkeihin, sekä idässä Yanbianin autonomiseen prefektuuriin. Etelässä kaupunki rajoittuu Pohjois-Koreaan.


title: Baishan

text: Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):


title: Brompton (polkupyörä)

text: Brompton on Englannissa valmistettava taittopolkupyörä. Bromptoneille on yhteistä se, että ne voidaan taittaa ja varastoida melko pieneen tilaan. Polkupyörästä valmistetaan erilaisia malleja, jotka vaihtelevat varusteiden mukaan.


title: Brompton (polkupyörä)

text: Bromptonin kehittäminen alkoi vuonna 1975 ja pyörän suunnittelija Andrew Richie jätti pyörän patentin vuonna 1979.


title: Brompton (polkupyörä)

text: Brompton on Britannian suurin polkupyörän valmistaja. Vuonna 2014 se möi 45 000 pyörää, joista 80 prosenttia meni vientiin. Tehdas yrittää vastata voimakkaasti kasvaneeseen kysyntään varsinkin Aasiassa ja Yhdysvalloissa. Tavoitteena on valmistaa vuosittain 100 000 polkupyörää vuoteen 2021 mennessä.


title: Brompton (polkupyörä)

text: Brompton-pyörien runko ja ohjaustanko taittuvat saranoilla. Yhteistä on myös saranoitu, kolmion muotoinen takaosa. Takaosa liittyy runkoon kumituella, joka joustaa ajaessa. Runko on terästä tai vaihtoehtomalleissa osittain titaania. Teräsosat liitetään juottamalla, eikä hitsaamalla kuten usein polkupyörissä. Tehdas on investoinut 18 kuukautta kestävään juottajien koulutukseen. Pyörien halkaisija on 16 tuumaa. Polkupyörässä on noin 1 200 osaa, joista 75 prosenttia valmistetaan pelkästään Bromptonia varten.


title: Brompton (polkupyörä)

text: Tehdas valmistaa polkupyörää yksi-, kaksi-, kolme- tai kuusivaihteisina. Myös ohjaustangon muoto voidaan valita kolmesta eri vaihtoehdosta ja valittavissa on myös korkeamman ohjaustangon runkomalli. Muita erilaisia vaihtoehtoja ovat muun muassa lokasuojat, tavarateline, värit ja valot.


title: Brompton (polkupyörä)

text: Sekä itse pyörään kiinnitettäviä, että pyörän kuljettamiseen tarkoitettuja laukkuja valmistetaan erilaisia. Jos pyörä halutaan kuljettaa lentokoneessa, se täytyy pakata kovareunaiseen, laatikkomaiseen laukkuun. Kokoon taitettuna Bromptonin mitat ovat 58,5 x 56,5 x 27 cm (korkeus,leveys,syvyys). Pyörä painaa kokoonpanosta riippuen 9 - 13 kiloa.


title: Brompton (polkupyörä)

text: Pyörän taittaminen kokoon ja sen pystyttäminen on melko nopeaa, joten monet kuljettavat sitä autoissa, linja-autoissa, laivoissa ja junissa. Esimerkiksi VR:n ohjeiden mukaan taittopyöriä voi kuljettaa kokoon taitettuna käsimatkatavarana ilman polkupyörämaksua kaikissa kauko- ja lähiliikenteen junissa. Sama pätee HSL:n busseihin, metroon ja raitiovaunuihin.


title: Alisa Žambalova

text: Alisa Sajanovna Žambalova (, s. 13. syyskuuta 1994 Sagan-Mur) on venäläinen maastohiihtäjä.


title: Alisa Žambalova

text: Žambalova debytoi maailmancupissa helmikuussa 2013 Sotšin sprintissä ollen 49:s. Ensimmäistä kertaa hän sijoittui 30 parhaan joukkoon tammikuussa 2016 Tour de Skihin kuuluvassa Oberstdorfin sprintissä ollen 25:s. Kymmenen parhaan joukkoon hän on sijoittunut viidenneksi Pyeongchangin sprintissä helmikuussa 2017.


title: Alisa Žambalova

text: Žambalova sijoittui Lahden MM-kilpailuissa 2017 vapaan hiihtotavan 30 kilometrin yhteislähtökilpailussa 23:nneksi. Pyeongchangin olympialaisissa 2018 hän sijoittui perinteisen hiihtotavan 30 kilometrin yhteislähtökilpailussa 15:nneksi, vapaan hiihtotavan 10 kilometrin kilpailussa 17:nneksi, 15 kilometrin yhdistelmäkilpailussa 21:nneksi sekä perinteisen hiihtotavan sprintissä 44:nneksi.


title: Alisa Žambalova

text: Žambalovalla on nuorten MM-kilpailuista kaksi hopeaa viestistä sekä yksi hopea ja pronssi yhdistelmäkilpailusta vuosilta 2013 ja 2014.


title: Akordat

text: Akordat tai Agordat tai Akurdet (ge’eziksi ኣቆርዳት) on kaupunki Eritrean Gash-Barkan alueella (Zoba Gash-Barka). Se oli vuoteen 1996 saakka Barkan alueen hallintokeskus (tuolloin maassa oli 10 hallinnollista aluetta), mutta vuoden 1996 aluejaossa Barentusta tuli Barkan ja Gash-Setitin alueet yhdistäneen Gash-Barkan hallinnollinen keskus.


title: Akordat

text: Kaupunki sijaitsee linnuntietä noin 115 kilometriä pääkaupunki Asmarasta länteen ja noin 57 kilometriä aluekeskus Barentusta pohjoiskoilliseen.


title: Samu Ruskio

text: Samu Ruskio (s. 13. lokakuuta 1996 Joensuu) on suomalainen koripalloilija.


title: Samu Ruskio

text: Ruskio on Joensuun Katajan kasvatti. Hän pelasi vuosina 2013–2015 Katajan A-poikajoukkueessa ikäluokan I-divisioonaa. Jälkimmäisellä kaudella hän pelasi myös Katajan edustusjoukkueessa kahdeksan runkosarja- ja yhden pudotuspeliottelun. Kataja voitti historiansa ensimmäisen miesten Suomen mestaruuden, ja myös Ruskio palkittiin SM-kultamitalilla.


title: Sarvipitta

text: Sarvipitta ("Pitta phayrei") eli aiemmalta nimeltään peruukkipitta on pittojen heimoon kuuluva varpuslintu.


title: Sarvipitta

text: Peruukkipittaa tavataan Kambodžassa, Kiinassa, Laosissa, Myanmarissa, Thaimaassa ja Vietnamissa, ja sen levinneisyysalueen pinta-ala on noin 928 000 km². Lajin on raportoitu olevan yleensä harvinainen, mutta satunnaisesti paikallisesti yleinen. Se on luokiteltu elinvoimaiseksi.


title: Campiglia Cervo

text: Campiglia Cervo on kunta Pohjois-Italiassa Biellan maakunnassa Piemonten alueella. Se sijaitsee Cervojoen laaksossa 13 kilometrin päässä maakunnan pääkaupungista Biellasta.


title: Campiglia Cervo

text: 1. tammikuuta 2016 kuntaan yhdistyi kaksi pientä naapurikuntaa, Quittengo ja San Paolo Cervo.


title: Campiglia Cervo

text: Kylän yläpuolella olevalle vuorelle louhittiin 1600-luvun alussa rukouskappeli. Sacro Monte di Andorno on yksi Piemonten pyhistä vuorista, joista osa kuuluu Unescon maailmanperintöluetteloon.


title: GATEPAC

text: GATEPAC (esp. "Grupo de Artistas y Técnicos Españoles Para el Progreso de la Arquitectura Contemporánea") oli modernistinen ryhmä, jonka nuoret kansainvälistyneet espanjalaiset arkkitehdit perustivat 26. lokakuuta 1930. Heidän mielestään espanjalainen arkkitehtuuri ei vielä ollut täyttänyt yhteiskunnan enemmistön tarpeita. Ryhmän tärkeimpiä jäseniä olivat Fernando García Mercadal, Josep Lluís Sert, Josep Torres Clavé ja José Manuel Aizpurúa.


title: Kyösti Jaakonsaari

text: Kyösti Jaakonsaari on suomalainen kilpauransa päättänyt koripalloilija. Jaakonsaari pelasi Tampereen Pyrinnössä kolme kautta miesten pääsarjassa. Pyrinnön jälkeen Jaakonsaari pelasi Jyväskylässä alemmilla sarjatasoilla.


title: Lessona

text: Lessona on kunta Pohjois-Italiassa Biellan maakunnassa Piemonten alueella.


title: Lessona

text: 1. tammikuuta 2016 kuntaan yhdistyi sen naapurikunta Crosa.


title: Väinö Lehto

text: Väinö Vilho Ilmari Lehto (s. 19. lokakuuta 1942 Ähtäri) on suomalainen kilpauransa päättänyt koripalloilija. Lehto pelasi Tampereen Pyrinnössä miesten pääsarjassa kauden 1967–1968 4,2 pisteen keskiarvolla.


title: Väinö Lehto

text: Lehto pelasi myös Suomensarjaa Jyväskylän yliopiilasurheilijoissa, jonka perustajajäseniin hän kuului, ja Pieksämäen Palloilijoissa. Hän edusti myös Tampereen NMKY:tä, Tampereen Ilvestä, Ilmajoen Kisailijoita ja Ylihärmän Junkkareita ja pelasi Keski-Suomessa, Etelä-Pohjanmaalla ja Hämeessä piirijoukkueessa. Koripallon lisäksi Lehto harrasti muita palloilulajeja ja yleisurheilua: hänen ennätyksensä kolmiloikassa oli yli 14 metriä. Lehto kuului vuosina 1969–1971 Etelä-Pohjanmaan piirin koripallojaostoon.


title: Väinö Lehto

text: Lehto asui myöhemmin Siilinjärvellä, missä hän Kuopion Linkissä pelatessaan Kalle Savolaisen kanssa ja tämän ideasta perusti Siilinjärven Palloseuraan koripallojaoston vuonna 1975. Vuonna 1980 paikkakunnan koripallotoiminnalle perustettiin erikoisseura Siilinjärven EsaB.


title: Biograd na Moru

text: Biograd na Moru, Biograd, Biograd n/m (kroat. lausuminen tai , ) on kunta ja asutuskeskus Pohjois-Dalmatiassa Kroatiassa. Sen asukasluku on 5 569 (vuonna 2011). Kaupunki on merkittävä, sillä se on ollut keskiaikaisen Kroatian kuningaskunnan pääkaupunki. Biograd kuuluu hallinnollisesti Zadarin piirikuntaan. Se sijaitsee Adrianmeren rannalla, Zadarista ja Sukošanista Vodiceen ja Šibenikiin johtavan valtatien varrella. Kaupungista avautuu näkymä Pašmanin saarelle.


title: Biograd na Moru

text: Biograd sijaitsee 28 kilometriä piirikunnan pääkaupungista Zadarista etelään. Se sijaitsee pienellä niemellä, jota ympäröi kaksi pientä lahtea: Soline etelässä ja Bošana pohjoisessa; edustalla ovat Planacin ja Sveta Katarinan saaret. Keskilämpötila on tammikuussa 7.3 °C ja heinäkuussa 23.9 °C. Biograd na Moru on kunnan ainoa asutuskeskus.


title: Biograd na Moru

text: Kaupungin kroatiankielinen nimi on suomeksi ”valkoinen kaupunki meren äärellä”. Nimi "Biograd" on yhdyssana ja tarkoittaa kirjaimellisesti ”valkoista kaupunkia”. Etymologisesti se vastaa monia slaavilaisia paikannimiä, kuten "Beograd", "Belgorod" ja "Białogard". Nimi mainittiin ensimmäisen kerran 1100-luvulla kroaattien perustamana kaupunkina. Latinaksi sen nimi on "Alba maritama", joka tarkoittaa ”valkoista merenrantakaupunkia”.


title: Biograd na Moru

text: Kaupunki on ensimmäisen kerran mainittu nimellä "Belgradon" 900-luvun puolivälissä kirjoitetussa kronikassa "De Administrando Imperio" yhtenä kaupunkina ”kristityksi kastetussa Kroatiassa”.


title: Biograd na Moru

text: Kroatian ja Venetsian tasavallan vuonna 1000 käymien sotien aikana venetsialaiset valtasivat kaupungin lyhyeksi ajaksi. Tänä aikana Biograd linnoitettiin, ja sen asukkaat vannoivat myöhemmin uskollisuuden valan dogelle, joka nimitti kuvernööriksi Vitale Michielin.


title: Biograd na Moru

text: 1050-luvulla vallan otti Alba Maritiman roomalaiskatolinen hiippakunta, kunnes se luhistui 1226, kun sen alueet liitettiin läheiseen Skradinin hiippakuntaan. Kaupunki kukoisti siihen aikaan. Kuningas Peter Krešimir IV perusti Pyhän Johanneksen ja Pyhän Tuomaksen luostarit vuosina 1059 ja 1066. Lähellä sijaitsevaa 800-luvulta peräisin olevaa katedraalia jatkettiin kellotornilla, ja siihen lisättiin eteläiset seinät. 1000-luvulla kaupunki oli suuri satamakaupunki. Perimysjärjestyskriisin aikaan Sisilian normanniprinsessa Felicia nousi maihin Biogradin satamassa naidakseen Unkarin kuninkaan Kálmánin.


title: Biograd na Moru

text: Biogradin piispa Bono kruunasi Kálmánin Biograd na Morussa vuonna 1102. Kroatian kruunu siirtyi unkarilaisille. Seuraavina vuosina valta vaihtui Venetsian tasavallan ja Árpádin perheen välillä. Säilyneissä asiakirjoissa Biogradia kutsuttiin tässä vaiheessa ensimmäistä kertaa ”kuninkaalliseksi kaupungiksi”.


title: Biograd na Moru

text: Sen jälkeen kun valta päätyi venetsialaisten käsiin, Biograd tuhottiin vuonna 1125 Venetsian dogen päätöksellä, koska se sijaitsi liian lähellä Zadaria. Monet paikallisista munkeista pakenivat läheiseen Tkonin kaupunkiin Pašmanin saarelle. Biogradin hiippakunta lakkautettiin, ja sen alueet liitettiin Zadarin hiippakuntaan. Asukkaat ja piispa muuttivat Skradiniin.


title: Biograd na Moru

text: Biograd oli useimpien Kroatian hallitsijoiden, kuten Stefan Držeslavin ja Peter Krešimir IV:n, aikana pääkaupunki, samalla kun se oli tärkeä uskonnollinen paikka.


title: Biograd na Moru

text: Kun ristiretkeläiset miehittivät Zadarin neljännen ristiretken aikana vuonna 1202, monet asukkaat etsivät turvapaikan Biogradista, jota alettiin kutsua nimellä "Jadra Nova", ”Uusi Zadar”. Kaksi vuotta myöhemmin suurin osa pakolaisista palasi Zadariin, jolloin kaupunkia kutsuttiin nimellä "Jadera Vetula", ”Vanha Zadar” (). Italiankielinen nimi jäi elämään, ja Biograd tunnetaan edelleen italiaksi Zaravecchiana.


title: Biograd na Moru

text: 1200- ja 1300-luvuilla kaupunkia hallitsivat Cetinan herttua, Vranan Temppeliherrain ritarikunta ja Šubićin suvun Bribirin herttuat. Venetsian tasavalta järjesti asiat näin vuonna 1409, ja tämä järjestely jatkui aina Venetsian tasavallan luhistumiseen asti vuonna 1797.


title: Biograd na Moru

text: Venetsian ja Turkin välisen sodan aikana kaupunki vahingoittui pahasti, ja se tuhottiin ja poltettiin kahteen kertaan, vuosina 1521 ja 1646. Kroatian sotavoimat perustettiin Biogradissa 1500- ja 1600-luvuilla, ja sillä oli suuri merkitys sodassa turkkilaisia vastaan.


title: Biograd na Moru

text: Lähihistoriassa Kroatian itsenäisyyssodassa vuosina 1991–1993 Serbian joukot aiheuttivat Biogradissa huomattavaa vahinkoa pitkän kantaman ohjuksilla.


title: Biograd na Moru

text: Itse kaupungissa asuu noin 5 569 ihmistä (vuonna 2011). Enemmistö on kroaatteja (95 %).


title: Biograd na Moru

text: Biograd na Morun kaupunki on turistikohde: ensimmäiset turistit saapuivat 1920-luvulla Tšekkoslovakiasta, ja ensimmäinen hotelli rakennettiin 1935. Yhä tänä päivänäkin kaupunkiin saapuu matkailijoita sekä muualta Kroatiasta että ulkomailta. Suosituin matkustusaika on heinäkuussa. Biogradin alueella on neljä suurta uimarantaa: Soline, Dražica, Bošana ja Crvena Luka. Kaupungissa on hotelleja, ja sieltä on vuokrattavissa huoneistoja. Biograd na Morua lähin lentokenttä, johon tulee lentoja Suomesta, on Splitin lentoasema, jonne voi lentää Helsingistä.


title: Tallbacka

text: Tallbacka voi tarkoittaa seuraavia:


title: Javier Gómez

text: Francisco Javier Gómez Noya (s. 25. maaliskuuta 1983 Basel) on Sveitsissä syntynyt espanjalainen triathlonisti. 178 senttimetriä pitkä ja 69 kilogrammaa painava Gómez edustaa Cidade de Lugo -seuraa.


title: Javier Gómez

text: Gómez on osallistunut kaksiin kesäolympialaisiin, vuosina 2008 ja 2012, saavuttaen hopeaa vuodelta 2012 Lontoosta ja ollen neljäs vuonna 2008 Pekingistä. MM-kilpailuista Gómez on saavuttanut viisi yksilökilpailun kultaa. Lisäksi hänellä on viisi MM-hopeaa ja kolme -pronssia. EM-kilpailuista Gómezilla on neljä kultaa ja yksi hopea.


title: Javier Gómez

text: Gómezin valmentajana toimii Carlos David Prieto.


title: Vilho Piippo (kansanedustaja)

text: Vilho Reeti Rieti Piippo (10. marraskuuta 1888 Piippola – 14. joulukuuta 1950 Piippola) oli suomalainen maanviljelijä, seppä ja sosialidemokraattien kansanedustaja.


title: Vilho Piippo (kansanedustaja)

text: Piipon vanhemmat olivat seppä Vilho Piippo ja Anna Adolfiina Mennander. Hän kävi kansakoulun ja maamieskoulun talvikurssin. Piippo toimi maanviljelijänä ja seppänä kotipitäjässään Piippolassa.


title: Vilho Piippo (kansanedustaja)

text: Piippo oli kansanedustajana 1924–1927 edustaen Oulun läänin eteläistä vaalipiiriä. Hän oli lisäksi Piippolan kunnanvaltuuston jäsenenä.


title: Vilho Piippo (kansanedustaja)

text: Vuodesta 1910 Vilho Piippo oli naimisissa Matilda Mehtälän kanssa.


title: Simo Kärävä

text: Simo Sakari Kärävä (7. kesäkuuta 1923 Lappee – 6. toukokuuta 2006 Helsinki) oli Kansallis-Osake-Pankin johtaja, joka toimi pitkään Suomen sotaveteraaniliiton puheenjohtajana.


title: Simo Kärävä

text: Kärävän vanhemmat olivat kouluneuvos, opettaja August Kärävä ja opettaja Rauha Kaijanen ja puoliso vuodesta 1949 Ilmi Helena Räsänen (s. 1922). Kärävä kävi koulua Käkisalmessa, Haapamäellä ja Lappeenrannassa. Ylemmän oikeustutkinnon hän suoritti Helsingin yliopistossa 1949 ja sai varatuomarin arvon 1962. Valmistuttuaan Kärävä toimi virkamiehenä maatalousministeriön asutusasiainosastolla, josta hän siirtyi Kansallis-Osake-Pankkiin 1952, ensin lakimieheksi ja sitten konttorien esimieheksi. Pankin johtokunnan jäsen hänestä tuli 1967 ja pääjohtaja Veikko Makkosen varamies 1980. Pankin varatoimitusjohtajana Kärävä työskenteli 1983-1988. Vielä syksyllä 1991 hän toimi Pankkitarkastusviraston kutsusta erityisasiamiehenä Säästöpankkien Keskus-Osake-Pankkia valvomassa. Kärävä toimi jo opiskeluaikana useissa eri järjestöissä, yhdistyksissä ja säätiöissä. Sodissa syksyn 1939 liikekannallepanosta aina Lapin sotaan muun muassa ryhmän- ja joukkueenjohtajana toiminut reservin kapteeni Kärävä valittiin 1948 Suomen sotaveteraaniliiton ja sen valtuuston varapuheenjohtajaksi ja 1986 liiton ja sen hallituksen puheenjohtajaksi, mitä tehtävää hän hoiti aina vuoteen 1998 saakka. Sittemmin liiton kunniapuheenjohtajaksi nimetty Kärävä toimi myös Maailman veteraanijärjestön neuvoston jäsenenä. Kärävä tunnettiin ahkerana kirjoittajana. Hän oli muun muassa yksi kirjoittaja "Pankkitoimen lakiasiat" -teoksessa, josta otettiin 13 painosta 1958-1998, ja kirjoitti yli tuhat lehtiartikkelia paitsi pankkitoiminnasta ja veteraanityöstä, myös muun muassa karjalaisten asioista.


title: Caerphillyn linna

text: Caerphillyn linna on keskiaikainen linna, jonka rakensi Caerphillyyn Gilbert de Clare 1200-luvulla torjumaan walesilaisprinssi Llywelyn ap Gruffuddin uhkaa. Linna sijaitsee saarella, jota ympäröivät tekojärvet. Sen umpipihan jokaisessa kulmassa on pyöreät tornit ja pääportit ovat länsi- ja itäpuolella. Maailmansotien välisenä aikana se korjattiin perusteellisesti. Se on Walesin suurin ja Britannian toiseksi suurin linna.


title: Caerphillyn linna

text: Nykyisin olemassa olevan linnan rakentaminen alkoi vuonna 1271, vuonna 1268 aloitetun rakennuksen tuhosi Llywelyn ap Gruffudd.


title: Caerphillyn linna

text: Suorakulmaisia sisintä ja keskistä alueita ympäröivät vallihaudat. Kaksikerroksinen itäinen porttihuone on sisäpihan pääsisäänkäynti ja linnoituksen vahvimmin puolustettu osa, nykytilassa se on raunioina.


title: Philipp Hälg

text: Philipp Hälg (s. 3. marraskuuta 1991 Vaduz) on liechtensteinilainen maastohiihtäjä, joka edustaa Nordic Club Liechtensteiniä. Hälg on 186 senttimetriä pitkä ja painaa 78 kilogrammaa.


title: Philipp Hälg

text: Hälg osallistui vuoden 2014 talviolympialaisiin ollen parhaimmillaan 27. 15 kilometrillä. Vuoden 2013 MM-kilpailuissa Val di Fiemmessä Hälg oli parhaimmillaan 41. samalla matkalla. Lahden MM-kilpailuissa 2017 hän sijoittui 15 kilometrillä 30:nneksi.


title: Philipp Hälg

text: Hälg debytoi maailmancupissa joulukuussa 2011 ollen Davosin 30 kilometrin kilpailussa 66:s. Ensimmäistä kertaa hän sijoittui 30 parhaan joukkoon tammikuussa 2015 Tour de Skihin kuuluvassa Oberstdorfin 15 kilometrin kilpailussa ollen 28:s.


title: Santa María del Mar

text: Santa Maria del Mar on goottilainen kirkko Barcelonan vanhassa kaupungissa. Se rakennettiin 1329–1383.


title: Aimo Seppänen

text: Aimo Antero Seppänen (9. elokuuta 1929 Muolaa – 23. kesäkuuta 2011) oli suomalainen kielitieteilijä ja professori. Hän oli englantilaisen filologian professori Tampereen yliopistossa 1976–1980, Uumajan yliopistossa 1980–1984 ja Göteborgin yliopistossa 1985–1994.


title: Aimo Seppänen

text: Seppäsen serkku oli professori Lauri Seppänen.


title: Arrogant-luokka (linjalaiva)

text: Arrogant-luokka oli Britannian kuninkaallisen laivaston kahdentoista aluksen muodostama 74-tykkinen kolmannen luokan linjalaivaluokka.


title: Arrogant-luokka (linjalaiva)

text: Luokan alukset olivat Thomas Sladen suunnittelemasta Bellona-luokasta paranneltuja versioita. Niiden suunnitelmat hyväksyttiin 26. tammikuuta 1759, mihin sisältyi uusittu keulan muoto. Aluksista kaksi valmistettiin seitsenvuotisen sodan aikana ja loput kymmenen vuoden 1773 jälkeen.


title: Foos Gas Engine Company

text: Foos Gas Engine Company oli amerikkalainen moottorivalmistaja, joka toimi 1800-luvun lopulla ja 1900-luvun alussa Ohion Springfieldissä.


title: Foos Gas Engine Company

text: Skotlantilainen insinööri Dugald Clerk oli vuonna 1881 patentoinut venttiilikoneistolla varustetun kaksitahtimoottorin. Tätä Clerkin moottoriin perustuvaa konstruktiota valmisti Yhdysvalloissa Sintz Gas Engine Company. Yhdysvalloissa Clerkin moottorien patenttioikeuksien haltijana oli springfieldiläinen liikemies ja keksijä "John Foos". Foos perusti vuonna 1887 (joidenkin lähteiden mukaan 1889) Ohion Springfieldiin "Foos Gas Engine Company" -nimisen yhtiön, valmistamaan aluksi moottoreita Clerkin suunnitelmien pohjalta, mutta yhtiö laajensi pian tuotantoaan, omaa suunnittelua oleviin, eri koko- ja teholuokkien moottoreihin.


title: Foos Gas Engine Company

text: Vuonna 1900 Foos Gas Engine Company väitti olevansa maailman suurin moottorivalmistaja, väite jonka paikkaansapitävyyttä on lähes mahdoton todentaa tai kumota. Yhtiö valmisti kaasu- ja öljymoottoreita, kuten niitä tuolloin kutsuttiin, paikallisvoimakäyttöön. Aikakaudelle tyypilliseen tapaan samoja moottoreita sovellettiin myös venekäyttöön ja maakulkuneuvojen voimanlähteiksi. Yhtiö valmisti myös ainakin vuoteen 1905 saakka, omavoimaisesti liikkuvia, maatalouden koneita vetäviä laitteita. Nämä koneet ja niiden moottorit olivat englanninkieliseltä nimeltään "traction engine", josta juontuu edelleen sana traktori. Foosin moottoreita myytiin aikoinaan maailmanlaajuisesti.


title: Foos Gas Engine Company

text: Yhtiö keskittyi 1920-luvulla enemmälti paikallisvoiman tuottamiseen ja erityisesti puun sahaamisessa käytettävään kalustoon. Paikallisvoimamoottoreita on valmistettu Foosin nimellä vielä vuonna 1942, vaikka yhtiön omistajana oli jo vuodesta 1927 saakka ollut Missourin St.Louisista kotoisin ollut "Fulton Iron Works".


title: Vilho Piippo (kirjailija)

text: Vilho Piippo (5. syyskuuta 1916 – 30. joulukuuta 2000) oli suomalainen Tampereella asunut kirjailija ja runoilija. Hän käsitteli kirjoissaan muun muassa rajatietoon liittyviä aiheita.


title: Alejandro de la Sota

text: Alejandro de la Sota Martínez (1913, Pontevedra - 1996, Madrid) oli espanjalainen arkkitehti. Hän oli professori Madridin arkkitehtiosastolla (ETSAM).


title: Kuvanveistäjän tytär

text: Kuvanveistäjän tytär () on Tove Janssonin vuonna 1968 julkaisema teos. Se kertoo tekijänsä lapsuudesta boheemissa taiteilijaperheessä. Lapsen näkökulmasta kerrottu kirja koostuu novellimaisista luvuista.


title: Kuvanveistäjän tytär

text: Teoksessa on sekä omaelämäkerrallisia aineksia että fiktiivisiä osia. Kirjoittaja eläytyy taitavasti lapsen maailmaan, jossa tosi ja mielikuvitus eivät vielä ole täysin eriytyneet.


title: Kuvanveistäjän tytär

text: Kristiina Kivivuoren suomennos ilmestyi 1969.


title: Valori plastici

text: Valori plastici oli italialainen vuonna 1919 perustettu taidesuuntaus. Se oli vastareaktio Italian modernille taiteelle. Sen loi Giorgio de Chirico. Valori plasticin jäsenistä moni oli entinen futuristi, ja ryhmä piti ihanteena klassiseen taiteeseen pohjautuvaa selkeää, luontoa noudattavaa veistoksellisuutta, joka oli vastapaino futurismille. Valori plastici kehitteli Pittura metafisican muotopyrkimyksiä eteenpäin traditionaalisuutta kohti ja itse sai seuraajakseen fasismin aikana Il Novecenton. Nimensä Valori plastici sai Pittura metafisican äänenkannattajalehdestä, joka ilmestyi vuosina 1918–1921.


title: Lauri Seppänen

text: Lauri Veikko Seppänen (2. helmikuuta 1924 Muolaa – 11. kesäkuuta 2009 Pirkkala) oli suomalainen kielitieteilijä ja professori. Hän oli 1968–1991 Tampereen yliopiston germaanisen filologian professori ja 1972–1978 ensimmäinen vararehtori. Hänen tutkimusalaansa olivat keskiajan saksalaisen mystiikan kieli ja synkroninen sananjohto-oppi.


title: Lauri Seppänen

text: Seppäsen serkku oli professori Aimo Seppänen ja eno ministeri Onni Närvänen.


title: Dreyfus-palkinto

text: Dreyfus-palkinto () on Camille ja Henry Dreyfusin säätiön jakama kansainvälinen kemian alan palkinto. Se on suuruudeltaan 250 000 Yhdysvaltain dollaria ja se jaetaan joka toinen vuosi yhdelle merkittävälle kemian tutkijalle.


title: Dreyfus-palkinto

text: Dreyfusin veljekset keksivät viskoosin ja perustivat 1900-luvun alussa sitä valmistavan tehtaan kotimaahansa Sveitsiin (Cellonit Gesellschaft Dreyfus and Co), Britanniaan (British Celanese) ja Yhdysvaltoihin (Celanese-yhtiö).


title: Dreyfus-palkinto

text: Palkinto jaettiin ensi kerran vuonna 2009 Harvardin yliopiston tutkija George M. Whitesidesille materiaalikemian saavutuksistaan. Vuonna 2011 palkinnon sai Northwestern-yliopiston Tobin J. Marks katalyytteihin liittyvästä tutkimuksestaan, vuonna 2013 R. Graham Cooks kemiallisten instrumenttien kehitystyöstään Purdue-yliopistossa ja vuonna 2015 Krzysztof Matyjaszewski polymeerikemian tutkimuksestaan Carnegie Mellon -yliopistossa.


title: SteamOS

text: SteamOS on Valven julkaisema ja kehittämä Debianiin pohjautuva Linux-jakelu. Se on kehitetty Valven pelikonsolikonsepti Steam Machinea varten. SteamOS on suunniteltu yksinomaan videopelien pelaamiseen siten, että sitä olisi helppo käyttää olohuoneessa sohvalta peliohjaimella. Sillä pystyy pelaamaan vain Linuxia tukevia pelejä, mutta pelejä pystyy myös suoratoistamaan Windows- ja macOS-laitteista.


title: SteamOS

text: SteamOS sisältää kahden käyttöliittymän, ensisijaisen Steam BigScreenin, jota käytetään Steam-asiakasohjelman hallitsemiseen ja toissijaisen Gnome 3 työpöytäympäristön, jota voi halutessaan käyttää tavanomaiseen tietokoneen käyttöön.


title: SteamOS

text: SteamOS pohjautuu vakaaseen Debian versioon, sisältäen kuitenkin uudemman Linux-ytimen, suorituskykykorjauksia ja suljettuja AMD:n ja Nvidian näytönohjainten ajureita.


title: SteamOS

text: LinuxConissa 2013 Valven perustaja ja toiminnanjohtaja Gabe Newell esitti että hän uskoo "Linux ja avoimet lähdekoodit ovat pelaamisen tulevaisuus." Jatkaen että yritys avustaisi pelin kehittäjiä, jotka haluavat peliensä olevan Linuxin kanssa yhteen sopivia.


title: SteamOS

text: Useimmat Linux-pelit ovat toimivia SteamOS:llä.


title: Brompton

text: Brompton voi tarkoittaa seuraavaa:


title: Paavo Seppänen

text: Paavo Antero Seppänen (24. kesäkuuta 1924 Sulkava – 17. tammikuuta 2013 Espoo) oli suomalainen sosiologi ja professori. Hän oli Helsingin yliopiston sosiologian professori 1969–1988


title: Paavo Seppänen

text: Seppänen kävi oppikoulun vasta aikuisena ja kirjoitti ylioppilaaksi 1951. Väitöskirjassaan "Tehdas ja ammattiyhdistys" (1958) hän osoitti, että tyytymättömät työntekijät ovat hyviä työntekijöitä, sillä he ovat aktiivisen kriittisiä. Vuonna 1967 hän esitti kuuden tunnin työpäivää ja 36 tunnin työviikkoa siten, mutta Seppäsen mallina tunnettua idea ei silloin saanut vastakaikua työmarkkinajärjestöissä. Myöhemmin se on otettu käyttöön eräissä yrityksissä.


title: Paavo Seppänen

text: Valtion urheiluneuvoston aloitteesta luotu toimikunta perusti vuoden 1971 alussa "urheilun keskusorganisaatiosuunnittelun neuvottelukunnan" (UNK), jonka puheenjohtajaksi kutsuttiin professori Paavo Seppänen. Tavoitteeksi asetettu Suomen Urheilun Keskusjärjestö osoittautui mahdottomaksi toteuttaa silloisten urheilun lukuisten keskusjärjestöjen vahvasti eriävistä näkemyksistä johtuen.


title: Iranin moottoritieverkko

text: Iranin moottoritieverkkoon kuuluu yli 2,000 kilometriä moottoriteitä. Sen ensimmäinen osuus avattiin 1970-luvun lopulla Teheranin ja Karajin välille. Moottoritieverkkoa on laajennettu siitä lähtien, ja se on nyt yksi Lähi-Idän laajimmista. Erityisesti viimeisen 10 vuoden aikana on avattu uusia moottoriteitä, kuten A2 Tabrizista itään ja Qomista itään, A5:n joitain osuuksia ja A6 Savehista länteen. Lähiaikojen suurimpia projekteja ovat A2 Garmsarin ja Mašhadin välillä, A3 Teheranista pohjoiseen, A5:n täydentäminen valmiiksi ja A9 Isfahanista etelään. Suurin osa näistä sekä muita pienempiä projekteja on jo rakenteilla tai tulossa rakenteille.


title: Iranin moottoritieverkko

text: Iranin kautta kulkeva liikenne Euroopan ja Aasian välillä kasvanee voimakkaasti tulevaisuudessa, etenkin Iranin vastaisten pakotteiden päätyttyä. Reitti Turkin, Iranin, Turkmenistanin, Uzbekistanin ja Kazakstanin kautta Kiinaan valmistunee moottoritieksi kokonaan ennen pohjoisempaa Venäjän kautta kulkevaa reittiä. Turkin osuus on tavoitteissa saada kokonaan valmiiksi 2023 mennessä, Iranin ja Kazakstanin osuudet n. vuosina 2020–2022. Tämän jälkeen enää pieni pätkä puuttuu Turkmenistanissa ja Uzbekistanissa. Kiinan viimeinen osuus moottoritiestä Xinjiangissa valmistuu 2016 ja Euroopan viimeinen osuus Bulgariassa ja Serbiassa 2017-2018.


title: Iranin moottoritieverkko

text: Aiemmin kaikki Iranin moottoritiet olivat yksinumeroisia. Koska mahdollisia numeroita on vain 9, ne ovat kuitenkin loppumassa kesken. Numerointisääntöä on viimeaikana muutettu siten, että tärkeimmät moottoritiet ja aiemmin tiettömälle reitille rakennetut moottoritiet ovat yksinumeroisia. Muut moottoritiet ovat kaksinumeroisia. Nämä numeroidaan samoin, kuin vanha tie, jonka viereen ne on rakennettu, esim. tien 71 viereen rakennettava moottoritie saa numeron A71. Tienumerointijärjestelmässä on varaus siihen, että mikään tienumero ei pääty numeroon 0. Sitä tultaneen käyttämään myöhemmin rinnakkaistien numeroinnissa, esim. moottoritien A5 rinnakkaistie saanee numerokseen 50 ja moottoritien A71 rinnakkaistie saanee numerokseen 710.


title: Iranin moottoritieverkko

text:
http://maps.google.fi/
http://www.cdtic.ir/p/FreewayPages.aspx?theme=Freeway&mid=134&PType=Page&title=نقشه-آزادراهها (Suunnitelmakartta)


title: Stephan Kunz

text: Stephan Kunz (s. 31. tammikuuta 1972 Vaduz) on liechtensteinilainen maastohiihtäjä, joka kilpaili kansainvälisellä tasolla 1993–2003. Hän edusti Skiclub Triesenbergia.


title: Stephan Kunz

text: Kunz sijoittui kaudella 1999–2000 maailmancupin kokonaiskilpailussa seitsemänneksi. Hän oli tuolla kaudella Sappadassa toinen 15 kilometrin vapaan hiihtotavan kilpailussa ja kolmas 10 kilometrillä. Moskovassa hän sijoittui 30 kilometrin vapaan kilpailussa kolmanneksi. Kaikkiaan hän sijoittui maailmancup-urallaan kuusi kertaa kymmenen parhaan joukkoon, kaikki kaudella 1999–2000.


title: Stephan Kunz

text: Kunz sijoittui Naganon olympialaisissa 1998 30 kilometrin perinteisen hiihtotavan kilpailussa 14:nneksi. Val di Fiemmen MM-kilpailuissa 2003 hän oli 15 kilometrin perinteisen kilpailussa 14:s ja 50 kilometrin vapaan hiihtotavan kilpailussa 15:s.


title: ATP-kausi 2016

text: Tämä on luettelo kauden 2016 tenniksen ATP-kiertueen turnauksista ja voittajista kyseisellä kaudella.


title: Toivo Rintala

text: Toivo Henrik Rintala (24. lokakuuta 1876 Sysmä – 16. joulukuuta 1953 Pori) oli suomalainen toimitusjohtaja ja sosialidemokraattien kansanedustaja.


title: Toivo Rintala

text: Rintalan vanhemmat olivat talollinen Otto Henrik Olavinpoika Rintala (Hampeli) ja Anna Loviisa Eerikintytär Hakala. Hän kävi kansakoulun ja vuonna 1902 kauppaopiston. Rintala teki vuonna 1924 opintomatkan Keski-Eurooppaan.


title: Toivo Rintala

text: Rintala oli puutavara-alalla vuoteen 1902 saakka. Hän oli sitten Porin työväen osuuskaupan johtajana 1902–1916, Viipurin osuusliikkeen toimitusjohtajana 1917–1918 ja Osuusliike Kansan toimitusjohtajana Porissa 1919–1945. Rintala toimi myös Suomen Pankin Porin konttorin valvojana.


title: Toivo Rintala

text: Rintala oli kansanedustajana 1919–1922 edustaen Turun läänin pohjoista vaalipiiriä. Hän oli presidentin valitsijamiehenä vuoden 1931 presidentinvaaleissa ja toimi lisäksi Turun läänin eteläisen vaalipiirin keskuslautakunnan puheenjohtajana. Rintala oli myös Porin kaupunginvaltuuston varapuheenjohtajana 1922–1940 ja Porin rahatoimikamarin ja Porin kaupunginhallituksen jäsenenä. Hän toimi lisäksi muun muassa OTK:n hallintoneuvoston puheenjohtajana 1926–1946.


title: Toivo Rintala

text: Toivo Rintala oli naimisissa 1904–1917 Hilda Irene Selinin kanssa ja vuodesta 1918 Anna Maria Kaulingin kanssa.


title: Pohjois-Korean ydinkokeet

text:
Pohjois-Korean ydinkokeet ovat Pohjois-Korean vuodesta 2006 Punggye-ri:n koealueella tekemiä maanalaisia
ydinaseiden testauksia. Ne ovat osa maan joukkotuhoaseohjelmaa. Pohjois-Korea pyrkii luomaan kokeillaan strategisen ydinpelotteen Yhdysvaltain uhkaa vastaan. Kansainvälinen yhteisö on tuominnut jyrkästi Pohjois-Korean ydinkokeet rauhaa ja turvallisuutta uhkaavina.


title: Pohjois-Korean ydinkokeet

text: Pohjois-Korea ilmoitti tekevänsä ydinkokeen 3. lokakuuta 2006, kuusi päivää ennen toteutusta.


title: Pohjois-Korean ydinkokeet

text: Maan koillisella vuoristoalueella havaittiin 9. lokakuuta 2006 kello 01:35:27 UTC pienehkö seisminen tapaus, joka oli Etelä-Korean mukaan 3,9 Richterin asteikolla. Yhdysvaltain mukaan tapauksen voimakkuus oli "m" 4,2, mikä viittaa pieneen ydinräjähdykseen tai harvinaisen suureen tavanomaiseen räjähdykseen maan alla. Pohjois-Korea ilmoitti tehneensä maanalaisen ydinkokeen. Nimettömänä pysyttelevä Yhdysvaltain hallinnon vanhempi virkamies totesi 13.10.2006 Breitbart-uutissivustolle, että Yhdysvaltain tekemät kemialliset analyysit viittaavat ydinräjähdyksen mahdollisuuteen.


title: Pohjois-Korean ydinkokeet

text: Ydinkoe tapahtui Tyynenmeren rannikon lähellä suhteellisen lähellä Kiinan rajaa. Tarkka tapahtumapaikka oli satelliittikuvien perusteella . Alue on 70 kilometriä pohjoiseen Kimchaekista, 80 kilometriä lounaaseen Chongjinista, 180 kilometriä etelään Kiinan Yanjista ja 385 kilometriä koilliseen Pjongjangista. Yhdysvaltain geologisen tutkimuskeskuksen mukaan alueella ei tapahdu suurehkoja maanjäristyksiä luonnostaan.


title: Pohjois-Korean ydinkokeet

text: Räjähdys oli ydinaseeksi pieni, kooltaan 0,5–2 kilotonnia. Nautilus-instituutti arvioi, että jos seismisen tapauksen magnitudi oli 4–4,2, räjähdysenergia oli 0,5–0,9 kilotonnia. Venäjä tosin arvioi räjähdyksen suuruuden olleen viiden ja 15 kilotonnin väliltä.


title: Pohjois-Korean ydinkokeet

text: Tavallinen pieni atomipommi on voimaltaan 10–25 kilotonnia, ja Pohjois-Korean ensimmäinen ydinase lienee ollut tätäkin pienempi. Jotkut länsimaiset tarkkailijat väittivät, että kyse saattoi olla suuren tavanomaisen räjähteen räjäyttämisestä maan alla.


title: Pohjois-Korean ydinkokeet

text: Pohjois-Korean ensimmäinen ydinase oli luultavasti niin raskas, ettei se sopinut ohjuksen kärjeksi, pikemminkin lentokoneesta pudotettavaksi pommiksi. Toiset väittävät taas, että ydinase olisi pieni, kehittynyt uraanista ja plutoniumista koottu taistelukärjeksi sopiva ns. komposiittipommi.


title: Pohjois-Korean ydinkokeet

text: Vuoden 2006 ydinkokeen epäonnistuminen viittasi siihen, ettei Pohjois-Korean ydinpelote ole uskottava. Pohjois-Korealla uskottiin silloin olevan plutoniumia 30–40 kg, mikä riittää 2–13 ydinaseeseen. Muu maailma tuomitsi Pohjois-Korean ydinasehankkeen ja koki sen yleistä rauhaa uhkaavana.


title: Pohjois-Korean ydinkokeet

text: Kuusi valtiota eli Pohjois-Korea, Yhdysvallat, Kiina, Etelä-Korea, Japani ja Venäjä neuvottelivat Pohjois-Korean kanssa maan ydinaseohjelman lopettamisesta. 13. helmikuuta 2007 Etelä-Korean edustaja kertoi, että Pohjois-Korea on luvannut sulkea Yongbyonin ydinlaitoksen ja päästää IAEA:n tarkastajat paikan päälle. Tämän jälkeen Pohjois-Korealle luvattiin 50 000 tonnia öljyä tai vastaava summa muuta talousapua.


title: Pohjois-Korean ydinkokeet

text: Pohjois-Korea räjäytti toukokuun 25. päivänä 2009 aamupäivällä paikallista aikaa ydinlatauksen, jonka voima oli 2–20 kilotonnia. Ydinkoe havaittiin seismisenä tapauksena koordinaateissa . Koe tehtiin maan alla lähellä vuoden 2006 paikkaa ja se oli selvästi edellistä koetta voimakkaampi. Samana päivänä Pohjois-Korea laukaisi koemielessä kolme lyhyen kantaman ohjusta.


title: Pohjois-Korean ydinkokeet

text: Vaikka Pohjois-Korean kokeita pidettiin maan sisäiseen valtataisteluun liittyvinä, kyse oli pikemminkin keskitetysti johdetun valtion halusta näyttää voimaansa. Vuoden 2009 ydinkoe tuomittiin maailmalla laajalti. YK:n turvallisuusneuvosto määräsi Pohjois-Korean asevientikieltoon ja osaksi myös asetuontikieltoon.


title: Pohjois-Korean ydinkokeet

text: Venäjän armeijan mukaan lataus olisi ollut 10–20 kilotonnin eli jopa Nagasakin pommin luokkaa, mutta saksalaisen Martin Kalinowskin mukaan vain 3–8 kilotonnia, luultavasti 2–4 kilotonnia. Tämä räjähdyenergia on kaukana Hiroshiman–Nagasakin 10–22 kilotonnista, mutta koetta voi pitää onnistuneena.


title: Pohjois-Korean ydinkokeet

text: Järistyksen voimakkuudesta ja pommin voimasta on erilaisia tietoja. Se aiheutti ehkä seismisen tapauksen, joka oli voimakkuudeltaan 4,4–5,3 Richterin asteikolla. Se oli huomattavasti vuoden 2006 kokeen aiheuttamaa tapausta voimakkaampi. Useimmat arviot ovat hieman yli 4,5 Richterin asteikolla.


title: Pohjois-Korean ydinkokeet

text: Yhdysvaltain geologian tutkimuskeskuksen mukaan tapauksen runkoaaltomagnitudi oli "m" 4,7. Etelä-Korean mukaan tapauksen voimakkuus oli Richterin asteikolla 4,4, sveitsiläisten mukaan 5,1 ja Japanin mielestä 5,3. Latauksen voima oli Venäjän armeijan mukaan luokkaa 10–20 kilotonnia, eli Hiroshiman–Nagasakin pommien luokkaa. Muutamien läntisten asiantuntijoiden mielestä Venäjän armeija liioittelee Pohjois-Korean räjäyttämän latauksen voimaa. Hampurin yliopiston analyytikko Martin Kalinowskin mukaan kokeen teho oli vain 3–8 kilotonnia, ehkä neljä kilotonnia. Erään yhdysvaltalaisen upseerin mukaan pommin teho oli vain 1,5 kilotonnia, mikä on melko pieni, mutta sekin selvästi suurempi kuin vuoden 2006 kokeen voima. Jopa pommin aiheuttamasta seismisestä tapauksesta liikkuu melko erilaisia tietoja. Joidenkin arvioiden mukaan tapaus olisi ollut voimakkuudeltaan 4,52-5,0 Richterin asteikolla, ja räjähdys 2–6 kilotonnia. Jos tapaus oli 4,7 Richterin asteikolla, pommi räjähti 3 kilotonnin voimalla.


title: Pohjois-Korean ydinkokeet

text: Zhan & Weng (2013) käyttivät Pohjois-Korean ydinkokeille kaavaa


Pohjois-Korean ydinkokeet


title: Pohjois-Korean ydinkokeet

text: missä "Y" on räjähdysvoima kilotonneina, ja "h" räjähdyspaikan syvyys metreinä. Tämän perusteella ydinkokeen voimakkuus olisi 7,0±1,9 kt.


title: Pohjois-Korean ydinkokeet

text: Vaikka eri kaavoilla lasketut arvot ovat monesti Venäjän arvioita alempia, 2–4 kilotonnia on silti joukkotuhoaseen räjähdystehoksi käyttökelpoinen. Monien mielestä Pohjois-Korea ei pysty toistaiseksi rakentamaan niin kevyttä ydinkärkeä, jotta se voitaisiin asentaa maan omistamiin keskimatkan tai pidemmän kantaman ohjuksiin. Yksittäiset maat ja kansainväliset järjestöt tuomitsivat jyrkästi vuoden 2009 ydinkokeet, ja niiden uskotaan heijastelevan Pohjois-Korean halua näyttää voimaansa. Jopa Kiina ja Venäjä tuomitsivat ydinkokeen.


title: Pohjois-Korean ydinkokeet

text: Nimetön eteläkorealainen asiantuntija arvioi vuonna 2012, että Pohjois-Korea on saanut ydinkokeen tekniset valmistelut tehtyä. Maan tiedotusvälineet ilmoittivat 12. helmikuuta 2013 maan suorittaneen maanalaisen ydinkokeen. Koe näkyi seismisenä tapauksena, jonka voimakkuus oli 4,9 Richterin asteikolla. Kokeen voima saattoi olla 4–7 kilotonnia tai kaksi kertaa edellistä Pohjois-Korean koetta voimakkaampi. Zhang & Weng (2013) arvioivat sen voimakkuudeksi 12,2±3,8 kt.


title: Pohjois-Korean ydinkokeet

text: Pohjois-Korea sanoi tehneensä kokeen kevyellä pommilla, joka ehkä saattaisi sopiva ydinaseen kärjeksi. Yhdessä TD2-rakettikokeen kanssa tämän katsottiin olevan merkittävää edistystä joukkotuhoaseohjelmassa ja lisänneen jännitystä alueella. Maan uutistoimiston mukaan koe oli suunnattu Yhdysvaltain uhkaa vastaan. Monet muut maat ja YK tuomitsivat tämänkin kokeen, jopa maan tukija Kiina.


title: Pohjois-Korean ydinkokeet

text: Pohjois-Korea väitti kokeilleensa pienennettyä vetypommia 5. tammikuuta 2016. Tarkkailijoiden mielestä joko pommin fuusioreaktio ei onnistunut tai kyse ei ollut vetypommista. Pommi aiheutti seismisen tapauksen, jonka voimakkuus oli noin 5,1 Richterin asteikolla, joten räjähdys oli liian pieni vetypommiksi. Kokeen räjähdysvoima oli noin 7–10 kilotonnia. Ulkovallat tuomitsivat ydinkokeen jyrkästi. YK:n turvallisuusneuvosto harkitsi uusia pakotteita.


title: Pohjois-Korean ydinkokeet

text: Pohjois-Korea ilmoitti 9. syyskuuta 2016 testanneensa ensi kertaa ohjuksen kärjeksi sopivaa ydinlatausta menestyksellä. KCNA:n mukaan kokeiltu ydinkärki oli standardoitu niin, että sen pohjalta voidaan tehdä erikokoisia taistelukärkiä. Koe oli siihen astisista voimakkain ja aiheutti magnitudin 5,3 seismisen tapauksen. Etelä-Korean mukaan pommin voima oli jopa 10 kt, melkein kaksi kertaa edellistä suurempi. Tämäkin koe oli yhä Yhdysvaltain ensimmäisiä ydinräjäytyksiä heikompi. Ulkomaat tuomitsivat tämänkin kokeen.


title: Pohjois-Korean ydinkokeet

text: Pohjois-Korea näytti keväällä valmistelevan ydinkoetta, mutta peruutti sen. Mutta se palasi asiaan pian.


title: Pohjois-Korean ydinkokeet

text: Pohjois-Korea valmisteli uutta ydinkoetta ennen Kim Il-Sungin 105-vuotissyntymäpäivää. Yhdysvaltoja huoletti kovasti Pohjois-Korean ydinohjelmassa tapahtunut kehitys. Donald Trumpin Yhdysvallat uhkasi mahdollisilla vastatoimilla, jos Pohjois-Korea räjäyttää ydinlatauksensa.


title: Pohjois-Korean ydinkokeet

text: Pohjois-Korea räjäytti aamulla kello 6:30:01 Suomen aikaa 3. syyskuuta 2017 voimakkaan ydinlatauksen. Pohjois-Korean mukaan maa kokeili ohjuksen kärjeksi sopivaa vetypommia. Räjähdys aiheutti seismisen tapauksen, jonka magnitudi oli 5,8–6,3 Richterin asteikolla.


title: Pohjois-Korean ydinkokeet

text: Pommin voima oli useimpien arvioiden mukaan 50–160 kilotonnia, mutta joidenkin arvioiden mukaan pommin voima saattoi olla jopa 200–300 kilotonnia, ehkä enemmän.


title: Pohjois-Korean ydinkokeet

text: Maan ilmoituksen mukaan uudenlaisen pommin kokoa voidaan kasvattaa jopa satoihin kilotonneihin. Joka tapauksessa Pohjois-Korea kokeili ensi kertaa Nagasakin pommia voimakkaampaa ydinräjähdettä.


title: Pohjois-Korean ydinkokeet

text: Kokeen katsottiin tuoneen Pohjois-Korean lopullisesti ydinasevaltioksi, jolla on voimakkaita ydinräjähteitä. Johtavat valtiot Yhdysvallat, Venäjä, Kiina, Ranska, Englanti ja Saksa tuomitsivat kokeen. Japanin pääministerin mukaan koetta oli mahdotonta hyväksyä. Etelä-Korean johto vaati Pohjois-Korealle pakotteita, jotka eristäisivät maan täysin. Englanti ja Venäjä kehottivat malttiin. Saksa, Ranska ja Yhdysvallat vaativat tiukkaa vastausta. Myös Suomi tuomitsi kokeen. Yhdysvallat uhkasi Pohjois-Koreaa kovilla vastatoimilla. Näitä olisivat todella kovat talouspakotteet. YK:n turvallisuusneuvosto piti kokeen takia hätäkokouksen. Pohjois-Korea sai yhä kovemmat talouspakotteet kokeen vuoksi. Ydinkoe ja ohjuskokeet epävakauttivat tilanteen sodan partaalle. Ydinkoe muutti kokeiluvuoren sortumaherkäksi, ja pelättiin koko vuoren romahtavan.


title: Pohjois-Korean ydinkokeet

text: Ydinkokeen jälkeen tapahtui ainakin kaksi suurta romahdusta Punggye-ri:n Mantap-vuoressa, jossa ydinkoe oli tehty. Sekä syys- ja lokakuussa havaittiin ainakin kaksi pientä järistystä. Yhdessä tunnelin romahduksessa kuoli sata ja jäi loukkuun ihmisiä. Siinä ja toisessa romahduksessa, jossa kuoli edellisten pelastajia, kuoli yhteensä yli 200 ihmistä. Pelättiin vuoren ja tunneleiden romahtamisuhan lisäksi myös ydinkokeiden laukaisevan läheisen Paektusan-tulivuoren purkautumaan. Hallitsematon romahtelu vois vapauttaa tulevissa ydinkokeissa radioaktiivisuutta halkeamian kautta ilmakehään. Vaakasuoraan kaivetut tunnelit olivat synnyttäneet romahtamisuhan monesti muualla ydinkokeissa käytettyjen pystysuorien tunnelien sijaan. Niinpä ydinkoealue muuttui luultavasti käyttökelvottomaksi. Pohjois-Korea uhkasi 24. syyskuuta 2017, että se tulevaisuudessa ehkä testaa ydinasetta ilmakehässä Tyynenmeren yllä ohjuksien kärjissä. Edellisen kerran ydinase on laukaistu ilmakehässä lokakuussa 1980, kun Kiina teki ydinkokeen Lop Nurissa.


title: Viesti. Valitut novellit 1971–1997

text: Viesti. Valitut novellit 1971–1997 () on Tove Janssonin viimeinen novellikokoelma vuodelta 1998. Siihen sisältyy novelleja aikaisemmista kokoelmista sekä kahdeksan uutta kertomusta.


title: Viesti. Valitut novellit 1971–1997

text: Monet uusista kertomuksista ovat omaelämäkerrallisia ja pohjautuvat vanhoihin päiväkirjamerkintöihin.


title: Viesti. Valitut novellit 1971–1997

text: Suomenkieliseen laitokseen (1999) on lisätty novelli Emmelina. Kirjan ovat kääntäneet suomeksi Kyllikki Härkäpää, Kristiina Kivivuori, Eila Pennanen, Oili Suominen ja Päivö Taubert.


title: Rendel

text: Rendel on vuonna 2017 ensi-iltansa saanut suomalainen supersankarielokuva, jonka on ohjannut Jesse Haaja. Elokuva perustuu Haajan itsensä luomaan supersankariin, Rendeliin. Elokuvan pääosia näyttelevät Kris Gummerus, Matti Onnismaa, Rami Rusinen ja Renne Korppila. Muissa osissa nähdään Alina Tomnikov, Tero Salenius, Aake Kalliala, Anu Palevaara ja Kristina Karjalainen.


title: Rendel

text: 1,45 miljoonan euron budjetilla tuotettua Rendel-elokuvaa kuvattiin 50 vuorokautta syksyllä 2015 ja keväällä 2016. Elokuvaa kuvattiin Kajaanissa, Mikkelissä, Varkaudessa, Helsingissä, Sotkamossa, Kuopiossa ja Puolangalla.


title: Rendel

text: Elokuvan tunnuskappaleen ”Wonderman” esittää The Rasmus.


title: Rendel

text: Elokuva voitti parhaan toimintaelokuvan palkinnon Feratum Film Festivaleilla Meksikossa lokakuussa 2017. Elokuva nähtiin myös Razor Reel Flanders Film Festivalilla Belgiassa lokakuun lopussa 2017. Lisäksi elokuva pääsi Jussin yleisöäänestyksessä 2018 2. sijalle.


title: Rendel

text: Vuonna 2017 "Rendel" julkaistiin blu-rayna Saksassa ja 2018 Yhdysvalloissa.


title: Rendel

text: Maailmalla saavutetun menestyksen vuoksi elokuvalle ollaan tekemässä jatko-osaa. Tieto tuli esille vuonna 2018 Cannesissa elokuvan myynnin yhteydessä kanadalaisen Raven Banner Entertainmentin kautta. Tuotantoyhtiöt Black Lion Pictures ja Frozen Flame Pictures valmistelevat kuvauksia, jotka ajoittuvat alkuvuodelle 2019.


title: Joensuun työväentalo

text:
Joensuun työväentalo valmistui Joensuun työväenyhdistyksen taloksi vuonna 1908 nykyisen Kauppakatu 32:n tontille. Puinen rakennus purettiin vuonna 1979, ja tilalle nousi vuonna 1981 kolmekerroksinen
tiilitalo.


title: Joensuun työväentalo

text: Puisessa työväentalossa oli suuri sali, joka oli juhlien, kokousten ja tanssien pitopaikka. Talossa käynnistyi Joensuun kaupunginteatterin edeltäjä Joensuun työväenteatteri. Vuonna 1918 talossa pidettiin vankina suomalaisia ja venäläisiä sotilaita, jotka teloitettiin huhtikuun 14. päivän vastaisena yönä Siilaisella.


title: Joensuun työväentalo

text: Joensuun työväenyhdistyksen lisäksi nykyisen talon omistajina ovat SDP:n ja TUL:n piirijärjestöt sekä viisi ammattiliittoa, joilla on kokous- ja toimistotilat. Talossa on Nuorten Kotkien, Demarinaisten, Demarinuorten ja -opiskelijoiden sekä Työväen sivistysliiton, Antti Jussi Kososen rahaston ja SAK:n aluetoimiston tilat. Viikko Pohjois-Karjala -lehden toimitus muutti työväentaloon joulukuussa 2015. Yläsatamakadun puolella seinässä on Erkki Kannoston Marttyyrit-reliefi.


title: Joensuun työväentalo

text: Vuonna 2007 tontin piha-alueet rakennettiin täyteen ja rakennukset liitettiin osaksi koko korttelin laajuista Kauppakeskus Metropolia.


title: Karolina Pavlova

text: Karolina Karlovna Pavlova (, omaa sukuaan "Jaenisch", Яниш; 22. heinäkuuta 1807 Jaroslavl – 14. joulukuuta 1893 Dresden) oli venäläinen runoilija ja kääntäjä. Hän oli 1800-luvun tunnetuin venäläinen naisrunoilija.


title: Karolina Pavlova

text: Karolina Pavlova syntyi saksalaisperäisen lääkärin (myöhemmin professorin) perheeseen. Hän sai perusteellista ja monipuolista kotiopetusta, osasi useita eurooppalaisia kieliä ja luki paljon. Runoilijana Pavlova pääsi esille jo nuorena kirjallisuussalongeissa. Hänen ensimmäinen käännöskokoelmansa "Das Nordlicht" (”Revontulet”) ilmestyi Saksassa vuonna 1833. Käännösten lisäksi se sisälsi kymmenen alkuperäistä saksankielistä runoa.


title: Karolina Pavlova

text: Rikkaan setänsä perinyt Karolina meni vuonna 1837 naimisiin kirjailija Nikolai Pavlovin kanssa. Vuonna 1839 Pariisissa ilmestyi ranskankielinen käännöskokoelma, joka sekin sisälsi alkuperäisiä runoja. Samana vuonna ilmestyi ensimmäinen venäjänkielinen runo. Pavlova julkaisi venäläisiä runojaan aikakauslehdissä, kirjallisuusalmanakoissa ja kokoelmissa ja järjesti miehensä kanssa viikottaisia illalliskutsuja, joilla kävi Moskovan tunnetuimpia kirjailijoita. Vuonna 1848 ilmestyi runo- ja proosaromaani "Dvoinaja žizn" (”Kaksoiselämää”). Sensuuri kielsi Ranskan helmikuun vallankumoukseen liittyvän runoelman "Razgovor v Trianone" (”Keskustelu Trianonissa”), joka levisi käsikirjoituksena ja ilmestyi Lontoossa vuonna 1861.


title: Karolina Pavlova

text: Pavlovan avioliitto hajosi 1850-luvun alussa, minkä jälkeen hän muutti Tarttoon. Vuodesta 1856 lähtien hän asui etupäässä Euroopassa ja vuodesta 1858 Saksassa, mutta säilytti aluksi yhteytensä venäläiseen kirjallisuuselämään. Vuonna 1863 Moskovassa ilmestyi Pavlovan runovalikoima, joka sai lehdistössä kielteisen vastaanoton. Hän kuoli unohdutettuna köyhyydessä.


title: Karolina Pavlova

text: Pavlovan tuotanto edustaa myöhäisromantiikkaa. Hänen lyyrinen sankarinsa on yhteiskunnan yläpuolelle kohoava ja sen kanssa kiistelevä ihminen. Osittain omaelämäkerrallinen romaani "Dvoinaja žizn" on kertomus hienoston moraalittomasta kasvatuksesta. Runoilija suhtautui kielteisesti vallankumoukseen. Kansa on hänen mielestään ”joko julma tiikeri tai lauhkea juhta”. Pavlova vältti tietoisesti sitoutumista poliittisiin leireihin, mutta hänen vuonna 1854 ilmestynyt runoelmansa "Razgovor v Kremle" (”Keskustelu Kremlissä”) on sävyltään selvästi slavofiilinen. Runoilijan tuotanto saavutti huippunsa 1860-luvulla, jolloin sitä hallitsivat intiimi rakkauslyriikka sekä byronilainen runoilijan yksinäisyyden teema. Pavlovan runokieli on tiivistä, energistä ja riimeiltään omaperäistä. Hänen tuotantonsa otettiin aluksi ihastuneesti vastaan, mutta myöhemmin siitä tuli zapadnikkien ja slavofiilien välisen kiistelyn kohde. 1900-luvun alussa Pavlova sai jälleen arvostusta venäläisiltä symbolisteilta.


title: Murray Dowey

text: Murray Albert Dowey (s. 3. tammikuuta 1926 Toronto, Ontario) on kanadalainen uransa päättänyt jääkiekkomaalivahti ja olympiavoittaja.


title: Murray Dowey

text: Dowey kuului olympiakultaa vuoden 1948 talviolympialaisissa saavuttaneeseen Ottawa RCAF Flyers -amatöörijoukkueeseen. Dowey päästi turnauksessa vain viisi maalia pitäen nollan viisi kertaa, joka on edelleen talviolympialaisten ennätys. Dowey sai Kanadan ykkösmaalivahdin paikan Dick Ballin sairastuttua ennen turnausta.


title: Murray Dowey

text: Dowey nimettiin yhdessä Ottawa RCAF Flyersin muun joukkueen kanssa Kanadan olympiaurheilun hall of fameen vuonna 2008.


title: Sons of Aeon (albumi)

text: Sons of Aeon on suomalaisen saman nimisen yhtyeen esikoisalbumi, joka julkaistiin tammikuussa 2013 levymerkillä Lifeforce Records. Albumi nousi Suomen virallisen listan sijalle 32.


title: Adolph Tidemand

text: Adolph Tidemand (14. elokuuta 1814, Mandal – 25. elokuuta 1876, Oslo) oli norjalainen taidemaalari, joka sai innoituksensa kansanelämästä sekä talonpoikaisuudesta. Hän maalasi kansallisromantiikan sävyttämiä maansa kansanelämää kuvaavia tauluja, kuten "Morsiussaatto Hardangerin vuonolla" (1848), "Haugiaanit" (1848), "Yksinäiset vanhukset" (1849), "Kaksintaistelu talonpoikaishäissä" (1864) ja "Uskonkiihkoilijat" (1866). Yleensä Tidemandin työt eivät kuvaa tavallista arkipäivää vaan dramaattisia, juhlallisia tapahtumia. Hän liittyi Düsseldorfin romanttiseen koulusuuntaan ja oli H. Guden ohella Düsseldorfin koulun pohjoismainen johtaja. Tidemand asui Düsseldorfissa vuodesta 1845, mutta teki kotimaahansa matkoja kesällä. Kotimaanmatkoillaan hän tutki norjalaista kulttuuria maalaamistaan varten. Saksalaiset pitivät hänen töitään eksoottisina.


title: Ben Holmstrom

text: Benjamin Scott Holmstrom (s. 9. huhtikuuta 1987 Colorado Springs, Colorado, Yhdysvallat) on yhdysvaltalainen jääkiekkoilija, joka pelaa New York Islandersin organisaatiossa ja toimii sen farmiseura Bridgeport Sound Tigersin kapteenina. Hänen veljensä pelaa Josh pelaa ECHL-joukkue Missouri Mavericksissa.


title: Ben Holmstrom

text: Varaamattomaksi jäänyt Holmstrom teki kaksivuotisen tulokassopimuksen Philadelphia Flyersin kanssa 17. maaliskuuta 2010 pelattuaan ennen tätä neljän kauden ajan yliopistokiekkoa Massachusettsissa. Hänet kutsuttiin NHL:n puolelle tekemään debyyttiaan Toronto Maple Leafsia vastaan 3. maaliskuuta 2011.